stavretta: 17 Οκτ 2011\n«Ηµασταν σαν τις πόρνες µετά την πρώτη τους φορά» / Το δραματικό παρασκήνιο των δύο ετών του μνημονίου.\nΕΞΟΜΟΛΟΓΗΣΕΙΣ ΠΡΑΣΙΝΩΝ ΠΟΡΝΩΝ ΣΕ ΜΠΟΡΝΤΕΛΟ ΠΑΣΟΚ .....\nΤο δραματικό παρασκήνιο των δύο ετών του μνημονίου.\nεξοµολογείται µιλώντας στο «Βήµα της Κυριακής» κορυφαίο στέλεχος της κυβέρνησης όταν αναφέρεται στην ψυχολογική κατάσταση των µελών του Υπουργικού Συµβουλίου την ηµέρα της συνεδρίασης για την επικύρωση του µνηµονίου στις 5 Μαΐου 2010.\n«Κοιτάζαµε ο ένας τον άλλον και ήµασταν όλοι χλωµοί» λέει.\n«Αισθανόµασταν µεγάλη ντροπή, αφού δεν µπορούσαµε να πιστέψουµε ότι εµείς, το ΠΑΣΟΚ, οδηγήσαµε την Ελλάδα στο ∆ΝΤ και τεµαχίσαµε µισθούς και συντάξεις».\n«Από τότε έχουµε εκπορνευτεί πλήρως.\nΕχουµε κάνει τα ίδια πράγµατα πολλές φορές χωρίς να αισθανόµαστε ίχνος ντροπής».\nΣχεδόν όλοι οι πολιτικοί του ΠαΣΟΚ παραδέχονται στις ιδιωτικές συζητήσεις τους ότι το µνηµόνιο, όσο και αν προβλέπει ορισµένες απαραίτητες µεταρρυθµίσεις, σηµαίνει ταυτόχρονα την καταδίκη της οικονοµίας σε παρατεταµένη ύφεση και την υποθήκευση της χώρας στους δανειστές της. Αναγνωρίζουν όµως ταυτόχρονα ότι ήταν η έσχατη επιλογή για την αποφυγή της πτώχευσης και τη διάσωση των καταθέσεων και των συντάξεων,\nαφού η κυβέρνηση είχε αποτύχει\nστην εφαρµογή όλων των προηγούµενων λύσεων.\n«Το µνηµόνιο συντάχθηκε στο πόδι από εµάς και την τρόικα»\nπαραδέχεται υψηλόβαθµο κυβερνητικό στέλεχος που συµµετείχε στη (µόνον κατ’ όνοµα...) διαπραγµάτευση.\n«Πρόκειται για διαπραγµάτευση άρπα κόλλα» λέει.\n«∆εν είχαµε ιδέα τι γράφαµε και σε ανάλογη και µεγαλύτερη σύγχυση βρίσκονταν οι εµπειρογνώµονες της τρόικας, οι οποίοι εργάζονταν υπό την ασφυκτική πίεση της Επιτροπής και του Ταµείου».\nΣύµφωνα µε συγκλίνουσες µαρτυρίες, δεν είχε γίνει η παραµικρή προετοιµασία και απλώς την τελευταία στιγµή αποµονώνονταν τµήµατα από παλαιότερα µνηµόνια του ∆ΝΤ µε την Τουρκία,\nτο Μεξικό ή την Ουγγαρία και προσαρµόζονταν βιαστικά για να συνθέσουν το ελληνικό µνηµόνιο.\n«Είναι µια κακή συρραφή, ένα “µνηµόνιο-Φρανκενστάιν”»\nλέει υπουργός, ο οποίος οµολογεί ότι είχε στη διάθεσή του λιγότερες από τρεις ώρες για να διαβάσει, να κατανοήσει, να αξιολογήσει και να εγκρίνει το τµήµα της συµφωνίας που αφορούσε τις δεσµεύσεις του υπουργείου του για τα επόµενα τέσσερα χρόνια!\nΜόνο τα δύο πρώτα κεφάλαια του µνηµονίου είναι αµιγώς «ελληνικά».\nΠρόκειται για τη «νοµική εισαγωγή» την οποία συνέταξαν οι καθηγητές κκ. Ευ. Βενιζέλος και Χ. Παµπούκης σε ένα γραφείο του πέµπτου ορόφου στο επί της λεωφόρου Μεσογείων υπουργείο Περιβάλλοντος.\nΣε αυτό το ηλικίας µόλις 10 ετών κτίριο, µε τον αρχιτεκτονικό σχεδιασµό που αποπνέει την... αισιοδοξία της ένταξης στην ΟΝΕ, πολλά κυβερνητικά στελέχη βρήκαν κρησφύγετο εκείνη την ηµέρα.\nΤο κέντρο της Αθήνας ήταν απροσπέλαστο λόγω των δακρυγόνων και των επεισοδίων που κατέληξαν το ίδιο απόγευµα στη δολοφονία τριών νέων ανθρώπων στο υποκατάστηµα της Marfin στην οδό Σταδίου.\n«Θα γίνουµε Αργεντινή. Θα µπουν µέσα και θα µας σκοτώσουν»\nφώναξε ο κ. Θ. Πάγκαλος όταν πληροφορήθηκε τον θάνατο των τριών υπαλλήλων. Βρισκόταν στη Βουλή και δίπλα του οι βουλευτές που τον άκουσαν πάγωσαν, πιστεύοντας ότι ο όχλος θα εισβάλει και θα τους λιντσάρει.\nΕίχαν υπολογίσει χωρίς την... κυρία Αλέκα Παπαρήγα!\nΗ γενική γραµµατέας του ΚΚΕ, µονίµως καχύποπτη και προνοητική, είχε δώσει αυστηρές εντολές στην οµάδα περιφρούρησης του ΠΑΜΕ.\nΟι γεροδεµένοι κοµµουνιστές, αντί να καταλάβουν τα (πρώην) Ανάκτορα, υπάκουσαν και τα προφύλαξαν εµποδίζοντας τον «συνασπισµό» ακροαριστερών και παρακρατικών να σπάσουν τον αστυνοµικό κλοιό από την πλευρά του Μνηµείου του Αγνωστου Στρατιώτη.\nΓια µία ακόµη φορά το ΚΚΕ έσωσε την αστική δηµοκρατία...\nοµολογεί µιλώντας στο «Βήµα της Κυριακής» κορυφαίο κυβερνητικό στέλεχος.\n«Από τον Φεβρουάριο του 2009, οκτώ µήνες πριν από τις εκλογές, γνωρίζαµε ότι η Ελλάδα είναι τεχνικά πτωχευµένη.\nΗ χρεοκοπία ήταν θέµα χρόνου».\nΤον Φεβρουάριο του 2009 σηµειώθηκε απότοµη άνοδος της διαφοράς του επιτοκίου (spread) µεταξύ του ελληνικού και του γερµανικού κρατικού δεκαετούς οµολόγου.\nΗ εξέλιξη αυτή, η οποία τροµοκράτησε την κυβέρνηση Καραµανλή, δεν πέρασε απαρατήρητη από τον πρόεδρο του ΠΑΣΟΚ και τους στενούς συνεργάτες του.\nΟ κ. Παπανδρέου, έπειτα από συζητήσεις µε Ελληνες και κυρίως ξένους συνοµιλητές του, στους οποίους συµπεριλαµβάνεται ο νοµπελίστας Οικονοµίας\nκ. Τζόζεφ Στίγκλιτζ και ο µεγαλοεπενδυτής κ. Τζορτζ Σόρος,\nλέγεται πως καταστάλαξε στην άποψη ότι η δυναµική του δηµόσιου χρέους είναι τόσο ισχυρή ώστε δε\nν µπο ρεί παρά να οδηγήσει σε µια καταστροφική χρεοκοπία. Τότε, σύµφωνα µε την ίδια πηγή, ο πρόεδρος του ΠΑΣΟΚ σκέφτηκε το αυτονόητο: τα κράτη που φθάνουν στο χείλος της χρεοκοπίας απευθύνονται στο ∆ιεθνές Νοµισµατικό Ταµείο (∆ΝΤ).\n∆ιαπίστωσε όµως ότι τα κεφάλαια που απαιτούνταν προκειµένου η Ελλάδα να αποφύγει την πτώχευση ήταν πέντε φορές περισσότερα από αυτά που µπορεί να της προσφέρει το ∆ΝΤ.\nΚατέληξε λοιπόν στο συµπέρασµα ότι η Ελλάδα χρειάζεται µια «διεθνή λύση» και άρχισε να επεξεργάζεται τις πρωτοβουλίες που θα µπορούσε να αναλάβει.\n«Το λάθος µας είναι ότι δεν προετοιµάσαµε τον λαό» λέει το ίδιο στέλεχος, «ούτε το κόµµα».\nΟ κ. Παπανδρέου, παρ’ ότι γνώριζε πως η Ελλάδα οδεύει προς τη χρεοκοπία, υπο τίµησε το «εσωτερικό µέτωπο».\n∆εν εγκατέλειψε το... όραµα της «πράσινης ανάπτυξης», ούτε κατεύθυνε το οικονοµικό επιτελείο του προς περισσότερο «προσεκτικές» διακηρύξεις.\nΤο καλοκαίρι του 2009 ο λογαριασµός των παροχών είχε φθάσει στα... 30 δισ. ευρώ.\nΠολλοί βουλευτές παρουσίαζαν το 2009 ως... «νέο ‘81».\nΟ κ. Παπανδρέου επέµενε πεισµατικά στην αοριστολογία. Εκτιµούσε ότι ένας συνδυασµός πράσινης ανάπτυξης, θεσµικών µεταρρυθµίσεων και µιας (εντελώς απροσδιόριστης...) διεθνούς πρωτοβουλίας θα έλυνε το πρόβληµα του χρέους χωρίς να πληγεί ο λαός.\nΑκριβώς γι’ αυτόν τον λόγο η προειδοποίηση του διοικητή της ΤΤΕ κ. Γ. Προβόπουλου ότι το έλλειµµα του 2009 θα κατέληγε σε διψήφιο ποσοστό δεν σήµαινε πολλά πράγµατα για τον εν αναµονή Πρωθυπουργό.\nΕκείνο το οποίο πίστευε ότι θα πετύχει ήταν να µετακινηθεί η Ελλάδα από την υπερχρέωση στην ευηµερία χωρίς να διανύσει την ενδιάµεση απόσταση!\nΚατηγορείται όµως ότι, αν είχε λάβει τότε σκληρά µέτρα, θα είχε αποφύγει τα χειρότερα που ακολούθησαν.\nΣτο υπουργείο Οικονοµικών δεν είχαν «σοσιαλιστική αλλεργία» στην περιοριστική πολιτική.\nΟ υπουργός συχνά συγκαλούσε απόρρητες συσκέψεις.\n«Σκεφθείτε µέτρα σοκ»\nζητούσε από τους συνεργάτες του.\nΠίστευε ότι τα περιοριστικά µέτρα ήταν απαραίτητα για την αποκατάσταση της εµπιστοσύνης των αγο ρών.\nΜία από τις πιο ριζοσπαστικές και ριψοκίνδυνες ιδέες που ακούστηκαν σε εκείνες τις συναντήσεις ήταν το «10% “κούρεµα” των καταθέσεων» για τους λογαριασµούς άνω των 100.000 ευρώ.\nΘα επιβάλλονταν ταυτόχρονα µε το (γαλλικής κοπής) πάγωµα λογαριασµού για τον έλεγχο των φορολογικών στοιχείων σε περίπτωση εντολής αποστολής στο εξωτερικό ποσού που θα υπερέβαινε τις 100.000 ευρώ.\nΟι προτάσεις αυτές, όπως και άλλες ανάλογες, απορρίφθηκαν µετ’ επαίνων.\nΟ κ. Παπακωνσταντίνου δεν είχε το πολιτικό βάρος για να επιβάλει µια διαφορετική πολιτική, ενώ δεν ανέκτησε ποτέ τον έλεγχο των φοροεισπρακτικών µηχανισµών.\nΗταν καλός µόνο στο εξωτερικό.\nΣτο εσωτερικό υπηρέτησε τον ελάχιστο κοινό παρονοµαστή, ενώ δεν απέφυγε τις αστοχίες και τις παλινωδίες που ενέτειναν την ανασφάλεια και την αβεβαιότητα.\nΤα µέτρα που ανακοινώνονταν ήταν ασπιρίνες, που και αυτές ακόµη προκαλούσαν αντιδράσεις, µε πιο χαρακτηριστική εκείνη του κ. Χρ. Παπουτσή στην πρόταση για πάγωµα των µισθών στο ∆ηµόσιο όσων η καθαρή αµοιβή υπερβαίνει τις 2.000 ευρώ\n(η οποία επίσης απορρίφθηκε από τον Πρωθυπουργό).\nΚατά το πρώτο διάστηµα της διακυβέρνησής του ο κ. Παπανδρέου επισκέφθηκε τη Μόσχα και το Παρίσι για να «περικυκλώσει» το Βερολίνο, αφού η κυρία Α νγκελα Μέρκελ, ιδίως µετά τη συµµαχία της µε τους Φιλελευθέρους,\nαρνούνταν να αποδεχθεί ότι έπρεπε να υπάρξει «ευρωπαϊκή λύση» σε συνεργασία µε το ∆ΝΤ.\nΟ κ. Παπανδρέου εκτιµούσε ότι, αν πείσει τη Μόσχα και το Παρίσι, θα µπορούσε να «κατακτήσει» το Βερολίνο.\nΜε το µυαλό στη «διεθνή λύση» απέφυγε ευγενικά την πρόταση «γεωπολιτικής σηµασίας» του κ. Βλαντίµιρ Πούτιν για διακρατικό δανεισµό στην Ελλάδα.\nΩσπου να ωριµάσει η «διεθνής λύση» προτιµήθηκε το «φλερτ» µε την Goldman Sachs και την Deutsche Bank.\nΣύµφωνα µε τραπεζικές πηγές, η ελληνική κυβέρνηση ανέθεσε στις δύο αυτές τράπεζες ταυτόχρονα την εντολή να απευθυνθούν στις αγορές για την εξασφάλιση δανεισµού ύψους 25 δισ. ευρώ (private placement).\nΩστόσο η διεθνής πρακτική επιβάλλει ώστε τέτοιες εντολές να δίνονται µόνο σε χρηµατοπιστωτικό ίδρυµα.\nΣτο τέλος του 2009 ο αντιπρόεδρος της Goldman κ. Γκάρι Κον συνάντησε τον κ. Παπανδρέου στο «Πεντελικόν» της Κηφισιάς. Στις αρχές του 2010 ο επικεφαλής της Deutsche Bank κ. Γιόζεφ Ακερµαν επισκέφθηκε το Μέγαρο Μαξίµου.\nΣτις πρωτοβουλίες αυτές εµπλέκονταν πολλοί παράγοντες µε προνοµιακή πρόσβαση στον πυρήνα της εξουσίας.\nΟι πρωτοβουλίες ναυάγησαν.\nΟι δύο τράπεζες (και οι σχετικοί µεσάζοντες...) έχασαν σηµαντικές προµήθειες.\nΚαι το έλλειµµα εµπιστοσύνης των αγορών απέναντι στην ελληνική κυβέρνηση διευρύνθηκε.\n«Ο Πρωθυπουργός µετάνιωσε που δεν επέµεινε στην ψήφιση του µνηµονίου από 180 βουλευτές» τονίζει υπουργός.\nΗταν µια πρόταση των κκ. Βενιζέλου και Παµπούκη, µε την οποία διαφώνησαν τα υπόλοιπα µέλη του Υπουργικού Συµβουλίου.\nΟ κ. Παπανδρέου µετάνιωσε που δεν την υιοθέτησε, γιατί µε αυτόν τον τρόπο, αν δεν συναινούσε η Ν∆, θα µπορούσε να οδηγήσει σε προκήρυξη πρόωρων εκλογών.\nΣύµφωνα µε συγκλίνουσες πληροφορίες, ο κ. Παπανδρέου εκτιµά ότι το µνηµόνιο δεν µπορεί να εκτελεστεί από µονοκοµµατική κυβέρνηση.\n∆εν είναι αυτό που περίµενε όταν υπολόγιζε σε µια\nΟι πρωτοφανείς πολιτικές και κοινωνικές συνθήκες δοκιµάζουν την ψυχολογική αντοχή του, κάτι που γνωρίζουν οι στενοί συνεργάτες του.\nΑισθάνεται παγιδευµένος στην εξουσία.\nΠολλές φορές οι άνθρωποι της ασφάλειάς του τον αποτρέπουν να εµφανίζεται δηµόσια, κάτι που ο ίδιος θεωρεί αδιανόητο να συµβαίνει.\nΣκέφτηκε πολύ να προκηρύξει πρόωρες εκλογές ταυτόχρονα µε τις δηµοτικές εκλογές του Νοεµβρίου του 2010, αλλά και πάλι δίστασε, εξαιτίας των ασφυκτικών χρονικών περιορισµών για τις εκταµιεύσεις των δόσεων.\nΤο πρωί της 15ης Ιουνίου, ηµέρα κατάθεσης του Μεσοπρόθεσµου στο Κοινοβούλιο, το πρωθυπουργικό αυτοκίνητο κατευθυνόταν στο Μέγαρο Μαξίµου όταν συγκεντρωµένοι πολίτες το υποδέχθηκαν µε αβγά.\nΓια τον κ. Παπανδρέου η εµπειρία ήταν καθοριστική.\nΕκτίµησε ότι η επίθεση ήταν ένα αδιάψευστο σηµάδι αποσταθεροποίησης, µε δεδοµένο ότι την ίδια ώρα τα επεισόδια κλιµακώνονταν στο Σύνταγµα.\nΦθάνοντας στο γραφείο του τηλεφώνησε στον κ. Αντ. Σαµαρά. «Η χώρα διαλύεται.\nΠρέπει να κάνουµε κυβέρνηση συνεργασίας» πρότεινε.\n«Με τρίτο πρόσωπο πρωθυπουργό» απάντησε ο αρχηγός της Νέας ∆ηµοκρατίας.\n«∆εν έχω πρόβληµα» απάντησε ο κ. Παπανδρέου µε έντονη φόρτιση στη φωνή του.\n«∆εν θα γίνω εµπόδιο στη διάσωση της χώρας µου».\nΣτη Νέα ∆ηµοκρατία η ψυχρολουσία ήταν απόλυτη.\n∆εν ήθελαν αυτή την εξέλιξη, ούτε ήταν έτοιµοι να κυβερνήσουν. Αφησαν να διαρρεύσει η είδηση για να προκαλέσουν τις προβλεπόµενες αντιδράσεις που θα την ακύρωναν.\nΟι συνεργάτες του Πρωθυπουργού ειδοποίησαν τον κ. Νίκο Παπανδρέου, ο οποίος έσπευσε στο Μαξίµου και µίλησε µε τον αδελφό του.\nΓια κάποια ώρα έµειναν οι δυο τους.\nΟυδείς έµαθε τι είπαν.\nΟι γνωρίζοντες επιµένουν ότι είναι ταυτισµένοι πολιτικά και πάντοτε ενεργούν σε συνεννόηση.\nΣύµφωνα µε ορισµένες πηγές, ο δευτερότοκος γιος του Ανδρέα µίλησε και ο ίδιος µε τον κ. Σαµαρά, τον οποίο γνωρίζει προσωπικά λόγω της φιλίας του αρχηγού της Ν∆ µε τον Πρωθυπουργό.\n«Αν κάνετε κυβέρνηση συνεργασίας θα την πληρώσετε και οι δύο» λέγεται ότι του είπε.\nΗ συγκεκριµένη πληροφορία ωστόσο δεν επιβεβαιώνεται επισήµως.\nΤην ώρα που στο Μέγαρο Μαξίµου κυριαρχούσε το δράµα ενός υπό παραίτηση Πρωθυπουργού στο υπουργείο Εθνικής Αµυνας βρισκόταν σε εξέλιξη το...\n«διστακτικό πραξικόπηµα» του κ. Βενιζέλου. Ηδη από την Τρίτη 14 Ιουνίου όσοι επισκέφθηκαν τον υπουργό Εθνικής Αµυνας αποκόµισαν την εντύπωση ότι... βρισκόταν στα πρόθυρα της παραίτησης.\nΕπισκέπτης βουλευτής έφυγε µε την αίσθηση ότι οι γραµµατείς συγκέντρωναν τους υπουργικούς φακέλους.\nΟ ίδιος ο κ. Βενιζέλος υπαινισσόταν στις συζητήσεις του ότι θα µπορούσε ακόµη και να παραιτηθεί.\n∆εν έλεγε βεβαίως τη λέξη «παραίτηση».\n«Πες µου εσύ, τι να κάνω;» ρωτούσε µε νόηµα.\nΗ στάση του αυτή «ενέπνεε» βουλευτές, όπως είναι οι κκ. Π. Κουκουλόπουλος, Κ. Σπηλιόπουλος, Ν. Σαλαγιάννης και ∆. Λιντζέρης, οι οποίοι καλλιεργούσαν στη Βουλή κλίµα ανατροπής της κυβέρνησης.\nΗ «επαναστατική ατµόσφαιρα» λέγεται ότι επηρέασε και τον κ. Γ. Φλωρίδη, ο οποίος αποφάσισε να παραιτηθεί ανεξάρτητα από τις επιλογές της «βενιζελικής πτέρυγας».\nΤην εποµένη της αποτυχίας του κ. Παπανδρέου να σχηµατίσει κυβέρνηση µε τον κ. Σαµαρά βουλευτές προσκείµενοι στον Πρωθυπουργό πήραν εντολή να στηθούν µπροστά στις κάµερες και να επικαλεστούν το φάντασµα της Αποστασίας για να αντιµετωπιστεί η «επίθεση των βενιζελικών».\nΤο 46χρονο φάντασµα για µία ακόµη φορά υπηρέτησε την οικογένεια Παπανδρέου.\nΠαράλληλα ο κ. Παπανδρέου προχώρησε σε ανασχηµατισµό και στις 4 τα ξηµερώµατα της 17ης Ιουνίου ανέθεσε στον κ. Βενιζέλο την ευθύνη της Οικονοµίας,\nαφού (για δεύτερη φορά σε δύο χρόνια)\nαρνήθηκε το υπουργείο Οικονοµικών ο κ. Λ. Παπαδήµος.\n«Το πρωί αποστάτης, το βράδυ αντιπρόεδρος» σχολίασε ιστορικό στέλεχος του ΠΑΣΟΚ.\n|||||||| Αντ’ αυτού... Οικονόμου\nΟ κ. Βενιζέλος έλαβε τη νυχτερινή πρωθυπουργική διαβεβαίωση ότι θα έχει ως αναπληρωτή υπουργό τον πρόεδρο της Εθνικής Τράπεζας κ. Β. Ράπανο .\nΑντ’ αυτού «απέκτησε» τον κ. Παντελή Οικονόµου, ο οποίος µόλις αποδέχθηκε το αξίωµα αφαίρεσε τις οµιλίες του από την ιστοσελίδα του.\nΣε όλες ανεξαιρέτως ήταν λάβρος κατά του µνηµονίου.\nΤο... κλου ήταν ότι ο κ. Βενιζέλος απαίτησε από τον Πρωθυπουργό την αποκαθήλωση του κ. Θ. Πάγκαλου.\nΗθελε να είναι ο µοναδικός αντιπρόεδρος της κυβέρνησης.\nΟ Πρωθυπουργός εφηύρε µια «σολοµώντεια λύση»: σχηµάτισε Κυβερνητική Επιτροπή στην οποία δεν µετέχει ο κ. Πάγκαλος. Ετσι ο κ. Βενιζέλος αναδείχθηκε «πρώτος αντιπρόεδρος».\nΧάρη στο ειδικό βάρος, στη µεγάλη δηµοτικότητα και στη ρητορική δεινότητα που τον διακρίνει, «πέρασε» το Μεσοπρόθεσµο από το Κοινοβούλιο, έστω και αν αυτό εν µέρει οφείλεται στο γεγονός ότι «µάζεψε» τους διαφωνούντες βουλευτές που ο ίδιος ελέγχει.\nΟ «πρώτος αντιπρόεδρος» αποδέχθηκε το υπουργείο Οικονοµικών διότι υπολόγιζε ότι ο Πρωθυπουργός θα αναγκαζόταν να προκηρύξει «εκλογές λύτρωσης» τις οποίες το ΠΑΣΟΚ θα έχανε και ο ίδιος θα αντικαθιστούσε τον κ. Παπανδρέου στην ηγεσία.\n«Ξέρω ότι ο Βαγγέλης θέλει εκλογές, αλλά δεν θα του κάνω τη χάρη»\nφέρεται να είπε ο κ. Παπανδρέου σε συνεργάτη του στο µέσον του καλοκαιριού.\nΟι περισσότεροι υπουργοί στις κατ’ ιδίαν συζητήσεις τους κατηγορούν τον κ. Βενιζέλο ότι περιµένοντας τις εκλογές ανέστειλε την υλοποίηση των δεσµεύσεων του Μεσοπροθέσµου. ∆εν είναι όµως βέβαιοι ότι δεν θα τον έχουν στο µέλλον αρχηγό, γι’ αυτό είναι προσεκτικοί στις δηµόσιες τοποθετήσεις τους.\nΟταν η τρόικα απαίτησε στις 2 Σεπτεµβρίου την άµεση προώθηση των µέτρων, ο κ. Βενιζέλος διέκοψε απροσδόκητα τις διαπραγµατεύσεις.\nΟι επικεφαλής αποχώρησαν από την Αθήνα µέσα σε λίγες ώρες.\nΤο «εµπάργκο της τρόικας» στην Ελλάδα διήρκεσε 27 ηµέρες.\nΗ ουδόλως «προσυµφωνηµένη» καθυστέρηση της έκτης δόσης, για την οποία ευθύνεται σχεδόν αποκλειστικά ο υπουργός Οικονοµικών, έχει φέρει το κράτος στο όριο της εσωτερικής στάσης πληρωµών.\nΑνώτατες ευρωπαϊκές πηγές δηλώνουν ότι η απόκλιση από τα συµφωνηθέντα ανέτρεψε τη γενναιόδωρη για την Ελλάδα συµφωνία της 21ης Ιουλίου.\nΝέα διαπραγµάτευση, µε αβέβαιο και (το πιθανότερο) δυσµενέστερο αποτέλεσµα βρίσκεται σε εξέλιξη.\nΗ Ελλάδα, όπως βεβαιώνουν έλληνες και ξένοι αξιωµατούχοι, έχει «εξοστρακιστεί» από αυτήν.\n∆ύο χρόνια µετά τη νίκη του ΠΑΣΟΚ, η οικονοµική κατάσταση επιδεινώνεται, οι αυτοσχεδιασµοί συνεχίζονται και η αβεβαιότητα εξακολουθεί να εντείνεται...\n«Ούτε ο Παπανδρέου ούτε κανένας από εµάς πιστεύει στο µνηµόνιο» λέει υπουργός.\n«Θα θυµίσω ότι το Μεσοπρόθεσµο ήλθε προς συζήτηση στο Υπουργικό Συµβούλιο πέµπτο στη σειρά µετά το νοµοσχέδιο για τα ζώα συντροφιάς.\nΟλόκληρη η κυβέρνηση βρίσκεται σε άρνηση».\nΗ «άρνηση» οδήγησε σε έναν... εκβιασµό µε τη δραχµή.\nΤην Παρασκευή 6 Μαΐου 2011 ο κ. Παπακωνσταντίνου µετέβη στο Λουξεµβούργο για µυστική συνάντηση µε ορισµένους ισχυρούς υπουργούς Οικονοµικών της ευρωζώνης υπό τον επικεφαλής του Eurogroup κ. Ζαν-Κλοντ Γιούνκερ.\nΣύµφωνα µε την επικρατέστερη εκδοχή, αιτία της συνάντησης ήταν ότι ο κ. Παπανδρέου είχε υπαινιχθεί σε συζήτησή του µε γερµανούς αξιωµατούχους λίγες ηµέρες νωρίτερα ότι η πολιτική του µνηµονίου και η γερµανική αυστηρότητα στην εφαρµογή της θα µπορούσαν να εξωθήσουν την Ελλάδα στην επιστροφή στη δραχµή.\nΗ έµµεση αυτή απειλή εκνεύρισε τους Γερµανούς.\nΛέγεται ότι ο ίδιος ο κ. Βόλφγκανγκ Σόιµπλε διέρρευσε την πληροφορία στο περιοδικό «Der Sπegel», το οποίο την ανάρ τησε στην ηλεκτρονική του έκδοση το απόγευµα εκείνης της Παρασκευής, όταν οι τράπεζες της ευρωζώνης είχαν κλείσει, προκειµένου να σύρει την ελληνική κυβέρνηση σε άτακτη υποχώρηση.\nΠαρά την αναστάτωση που προκλήθηκε στην Αθήνα, ο κ. Παπανδρέου καθυστέρησε επί δύο ώρες(!) να επιτρέψει στον τότε εκπρόσωπο κ. Γ. Πεταλωτή να εκδώσει µια υποτυπώδη διάψευση. Ηθελε πρώτα να µάθει για την αντίδραση των εταίρων στο «ελληνικό τελεσίγραφο».\nΗ αντίδραση δεν ήταν ευγενική.\nΟ κ. Παπακωνσταντίνου δέχθηκε επίθεση από τον κ. Γιούνκερ και τον κ. Σόιµπλε, ενώ ο κ. Ζαν-Κλοντ Τρισέ αποχώρησε από τη συνάντηση µέσα σε λίγα λεπτά.\nΟ «ελληνικός εκβιασµός» κατέρρευσε, αλλά ενέπνευσε τον κ. Σόιµπλε να επεξεργαστεί το γνωστό «σχέδιο Β», που είναι µια «ευρωζώνη χωρίς την Ελλάδα».\nΠαρ’ όλα αυτά, τα ελληνικά αιτήµατα για ένα νέο πρόγραµµα στήριξης µε µείωση των επιτοκίων και επέκταση του χρόνου αποπληρωµής των δανείων έγιναν δεκτά.\nΤο αντάλλαγµα ήταν η εµβάθυνση της «εσωτερικής υποτίµησης» (τιµών και απολαβών) µε ένα Μεσοπρόθεσµο Πρόγραµµα που παραλίγο να οδηγήσει στην πτώση της κυβέρνησης.\nΟ κ. Παπανδρέου διατηρούσε µυστική επικοινωνία µε τον κ. Ντοµινίκ Στρος-Καν αναζητώντας µια φόρµουλα επέµβασης του ∆ΝΤ στην Ευρώπη.\nΣτην οικογένεια Παπανδρέου το Ταµείο αντιµετωπίζεται ως Οργανισµός µε θετική συµβολή στον κόσµο.\nΟ αδελφός του Πρωθυπουργού κ. Νίκος Παπανδρέου, ο οποίος συµµετέχει αποφασιστικά (αν και πάντοτε παρασκηνιακά) στη διακυβέρνηση της χώρας, ήταν θιασώτης της προσφυγής στο Ταµείο.\nΟι Παπανδρέου πίστευαν στην εφαρµογή στην Ελλάδα ενός προηγµένου «διεθνούς» µοντέλου διακυβέρνησης.\nΕίχαν υποτιµήσει ότι το ∆ΝΤ σηµαίνει υποτέλεια.\nΕνώ η πρωθυπουργική σκέψη βρισκόταν στην Ουάσιγκτον, έδρα του ∆ΝΤ, η Μόσχα έφερε την Ελλάδα πιο κοντά στο... Τελ Αβίβ. Στο καφέ «Πούσκιν» της ρωσικής πρωτεύουσας έγινε η πρώτη µυστική συνάντηση του κ. Παπανδρέου µε τον πρωθυπουργό του Ισραήλ κ. Βενιαµίν Νετανιάχου.\nΗ Ελλάδα θα παρείχε στο Ισραήλ τη συµµαχία και τη δίοδο που χρειαζόταν για να προωθήσει στην Ευρώπη το αέριο από το κοίτασµα «Λεβιάθαν».\nΤο ενεργειακό «άνοιγµα στο Ισραήλ»\n(το οποίο δεν µπορεί να αποδώσει παρά µόνο σε... 5-10 χρόνια) θεωρούνταν κύρια συνιστώσα της στρατηγικής αποφυγής της χρεοκοπίας(!).\n∆εν είναι ανεξήγητο λοιπόν που ο καιρός περνούσε και η κυβέρνηση λάµβανε µέτρα µηδαµινής απόδοσης, η στελέχωση του κράτους γινόταν µέσω του open.gov\n(εκτός και αν επενέβαινε ο κ. Νίκος Παπανδρέου για να προωθήσει πρόσωπα της επιρροής του σε θέσεις«κλειδιά»)\nκαι οι υπουργοί βρίσκονταν σε µόνιµη σύγχυση στρατηγικής και αρµοδιοτήτων.\nΤο πραγµατικό σοκ για τον Πρωθυπουργό ήλθε στο Νταβός στο τέλος Ιανουαρίου του 2010.\n«Με πλησίασε ο ούγγρος πρωθυπουργός για να µου πει να λάβουµε µέτρα»\nείπε ο κ. Παπανδρέου στο Υπουργικό Συµβούλιο που συγκάλεσε αµέσως µετά την επιστροφή του.\n«Τα πράγµατα είναι διαφορετικά από αυτά που ήταν πριν από έναν µήνα»\nσυµπλήρωσε ο κ. Παπακωνσταντίνου.\nΟ σοσιαλδηµοκράτης ούγ γρος πρωθυπουργός κ. Φέρεντς Γκιουρτσάνι είχε νωπή την εµπειρία του ∆ΝΤ και ήταν πρόθυµος να τη µοιραστεί µε τον κ. Παπανδρέου.\nΛίγο καιρό µετά θα γνώριζε τη συντριβή στις εκλογές από τη ∆εξιά.\nΜετά το Νταβός στην ελληνική κυβέρνηση επικρατούσε ατµόσφαιρα Επιταφίου.\n∆ιαπίστωσαν ότι «έχασαν» τον χρόνο.\nΚάπως έτσι έχασαν και τις τράπεζες.\n«Για καιρό πίστευαν ότι οι προειδοποιήσεις των τραπεζιτών αφορούσαν µόνο τα συµφέροντα των τραπεζών»\nλένε τραπεζικοί κύκλοι.\nΑντιλήφθηκαν πολύ αργά ότι ο αποκλεισµός του κράτους από τις αγορές συνοδεύεται από αντίστοιχο αποκλεισµό των τραπεζών, µε αποτέλεσµα την αναστολή του δανεισµού σε ιδιώτες και επιχειρήσεις που επιβραδύνει την οικονοµική δραστηριότητα, εξαπλώνει τα φαινόµενα φτώχειας και αυξάνει την ανεργία.\nΟ ευρωπαϊκός Μηχανισµός που παρουσιάστηκε την 25η Μαρτίου, αντί για «περίστροφο στο τραπέζι» που θα απέτρεπε τις αγορές από την επίθεση στην Ελλάδα, αποδείχθηκε «δίνη» που τράβηξε τη χώρα εντός της.\nΓιατί οι αγορές να δανείσουν ένα κράτος, όταν µπορούν να δανείσουν µε µεγαλύτερη ασφάλεια τον Μηχανισµό που θα δανείσει το κράτος αυτό;\nΜέσα στον Απρίλιο του 2010 τα spreads εκτινάχθηκαν.\nΤην Παρασκευή 23 Απριλίου υπήρχε προγραµµατισµένη επίσκεψη του Πρωθυπουργού στο Καστελόριζο για θέµατα... περιφερειακής ανάπτυξης.\nΤην Τετάρτη και την Πέµπτη τα τηλέφωνα χτυπούσαν ασταµάτητα στο Μέγαρο Μαξίµου και στο υπουργείο Οικονοµικών. Επικεφαλής των κυβερνήσεων και υπουργοί Οικονοµικών µεγάλων κρατών τηλεφωνούσαν στον κ. Παπανδρέου και στον κ. Παπακωνσταντίνου.\nΖητούσαν επιτακτικά να προσφύγει η Ελλάδα στον Μηχανισµό γιατί η κρίση εµπιστοσύνης µεταδιδόταν στις αγορές διακινδυνεύοντας το µέλλον των δικών τους χωρών.\n«Θα ακυρώσουµε το ταξίδι στο Καστελόριζο;»\nρώτησαν τον κ. Παπανδρέου οι συνεργάτες του.\n«Γιατί να το ακυρώσουµε; Η ζωή συνεχίζεται» απάντησε.\n«Θα κάνω το διάγγελµα από το Καστελόριζο» .\nΟι περιστάσεις επέβαλλαν µοβ γραβάτα.\nΜέσα σε ένα σουρεαλιστικό σκηνικό, µε µια βαρκούλα να αρµενίζει στο γραφικό λιµανάκι, ο Πρωθυπουργός επιστράτευσε µεταφορές από την «Οδύσσεια».\n∆εν έκανε λάθος.\nΗ οδύσσεια είχε ήδη αρχίσει για την Ελλάδα και ο ίδιος το γνώριζε.\nΓι’ αυτό απέφυγε να υπογράψει το µνηµόνιο.\nΗθελε να αποφύγει την οδύσσεια µιας συµφωνίας που θα µπορούσε να τον καταδιώκει για πάντα.\nΤο νέο... «συµβόλαιο µε τον Λαό»\nανέλαβε να υπογράψει µόνος του ο κ. Παπακωνσταντίνου.\nΙσως ο µοναδικός υπουργός που πίστεψε πραγµατικά ότι το µνηµόνιο µπορεί να σώσει την Ελλάδα...\nΤΙΣ ΦΩΤΟΓΡΑΦΙΕΣ (από ΔΙΑΔΥΚΤΙΟ)\nΤΙΣ ΠΡΟΣΘΕΣΑΜΕ ΕΜΕΙΣ\nΑΠΟ ΤΗΝ ΔΕΥΤΕΡΑ ΣΤΟΥΣ ΚΙΝΗΜΑΤΟΓΡΑΦΟΥΣ\nΧΙΟΥΜΟΡ ΠΑΙΔΙ ΜΟΥ - ΧΙΟΥΜΟΡ\nΑναρτήθηκε από stavretta στις 3:14 μ.μ. 0 σχόλια\nΕτικέτες «Ηµασταν σαν τις πόρνες µετά την πρώτη τους φορά», ΠΟΛΙΤΙΚΗ\n«Ηµασταν σαν τις πόρνες µετά την πρώτη τους φορά» ...


Όταν ο Τραμπ τουιτάρει, οι αγορές αναποδογυρίζουν | Liberal.gr\nΜια σειρά από θετικές εκπλήξεις σε βασικά δεδομένα της Ευρωζώνης θα μπορούσαν να καθησυχάσουν τις ανησυχίες περί βύθισης σε ύφεση. Το ΑΕΠ της Ευρωζώνης ξεπέρασε το 1,6 για το έτος, η οικονομία συνεχίζει να δημιουργεί θέσεις εργασίας με ταχύ ρυθμό και ο βασικός πληθωρισμός ανέκαμψε στο 1,2%. Είναι σαφές ότι ανάμεσα σε δεδομένα που δηλώνουν αδυναμίες και στα ισχυρά δεδομένα της πραγματικής οικονομίας, η πλάστιγγα γέρνει υπέρ των δεύτερων. Το ευρώ δεν συρρικνώθηκε παρά ελάχιστα, ωστόσο το γεγονός ότι είναι σε ακόμη υψηλότερα επίπεδα απ΄ ό,τι την περασμένη εβδομάδα (ακόμη και μετά τα τουίτ του Τραμπ για τους δασμούς στην Κίνα) είναι καλό σημάδι. Εξακολουθούμε να περιμένουμε ότι το κοινό νόμισμα θα επιστρέψει στο 1,15 έναντι του δολαρίου μέσα στις επόμενες εβδομάδες.\n*Ο Enrique Diaz – Alvarez είναι Chief Risk Officer της εταιρείας Ebury\n**Οι αναλυτές της Ebury αναδείχθηκαν από τον Bloomberg στην πρώτη θέση των πιο επιτυχημένων ως προς τις προβλέψεις τους για την ισοτιμία ευρώ/δολαρίου για το τέταρτο τρίμηνο του 2018.


KOSMOS-PRESS: ΚΑΙ ΑΝΗΛΙΚΑ ΠΑΙΔΙΑ ΜΕΣΑ ΣΤΟΥΣ ΚΟΥΚΟΥΛΟΦΟΡΟΥΣ!\nΓια μπορέσουν μάλιστα να είναι σίγουροι πως δεν θα πέσουν στα χέρια των Αρχών οι κουκουλοφόροι γύρω από το ορμητήριό τους είχαν τοποθετήσεις 10 τσιλιαδόρους, ώστε να τους ενημερώνουν για τις κινήσεις των αστυνομικών.\nΠέντε ώρες έψαχνα στο Στρέφη για τις μολότοφ\nΥπενθυμίζεται πως οι αστυνομικοί βρήκαν μετά από 5 ώρες έρευνας στο λόφο του Στρέφη, κρύπτες στις οποίες άγνωστοι είχαν κρύψει μολότοφ. Συγκεκριμένα βρέθηκαν 16 σακούλες με 112 εμπρηστικές και εκρηκτικές μολότοφ.\nΑναρτήθηκε από kosmos-press στις 12:16 π.μ.


Δασκαλος Κ.-Teacher K.: Η ΖΩΗ ΣΤΑ ΠΟΤΑΜΙΑ ΚΑΙ ΤΙΣ ΛΙΜΝΕΣ ΤΗΣ ΕΛΛΑΔΑΣ\nΣτο Θερμαϊκό κόλπο καταλήγουν 3 μεγάλα Δέλτα (Αλιάκμονας, Λουδίας, Αξιός) και ένα μικρότερο (του Γαλλικού ποταμού). Περιλαμβάνει 200.000 στρέμματα υγροβιότοπου με 250 είδη πουλιών. Τα 35 από αυτά έχουν πάψει να επισκέπτονται την περιοχή. Πλούσια χλωρίδα και στα νερά του Θερμαϊκού παράγεται το 80% των ελληνικών μυδιών. Η περιοχή όμως κινδυνεύει από την αλλαγή κλίματος και την ανθρώπινη παρέμβαση (Εθνική Οδός).


αλεπού του Ολύμπου: ΤΟ ΜΕΓΑΛΟ ΠΑΡΤΙ....ΑΠΟΚΑΛΥΨΗ - Οι πλατφόρμες με τα εκατομμύρια χτύπησαν σε συνεργάτιδα του Βρούτση\nΕυγενία Παπαβασιλείου, ανήκει σε οικογένεια που κατέχει ΚΕΚ αλλά αυτό δεν είναι το σημαντικό. Η οικογένεια Παπαβασιλείου, με άλλους ιδιοκτήτες ΚΕΚ έχουν Ένωση Εταιρειών (κοινή επιχειρηματική δραστηριότητα) που αποτελείται από δύο ακόμη εταιρείες, οι οποίες έχουν αναλάβει τη λειτουργία των γνωστών πλατφορμών με τα "Σόλιου Ελικίκου" .\nΣυγκεκριμένα η οικογένεια της Συμβούλου του Βρούτση (και μέχρι πρότινος και μέτοχος στα ΚΕΚ), είναι ιδιοκτήτρια των ΚΕΚ "Ευκλείδης".\nΤα ΚΕΚ "Ευκλείδης" δραστηριοποιούνται από κοινού με τα ΚΕΚ "Μαστερ" και "Δήμητρα", που ανήκουν στους επιχειρηματίες Μανωλίτση και Πιτσούλη αντίστοιχα. Οι δύο τελευταίοι έχουν στην ιδιοκτησία τους τρεις από τις επτά πλατφόρμες που θα μοιραστούν τα 30 εκατομμύρια ευρώ επειδή κάνουν το μεσάζοντα στα κονδύλια Βρούτση .\n'Οπως διαφημίζει το site του ΚΕΚ Ευκλείδης, ανήκει σε Ένωση Εταιρειών από κοινού με τα ΚΕΚ Master και Δήμητρα που έχουν όλως τυχαίως αναλάβει τις πλατφόρμες


Η Ελληνική Μαθηματική Εταιρεία οργανώνει για δεύτερη χρονιά Μαθηματικό Διαγωνισμό ικανοτήτων ΠΥΘΑΓΟΡΑΣ.\nΟ διαγωνισμός θα διεξαχθεί το Σάββατο 15 Φεβρουαρίου 2020 στις 09:30 έως 11:00 (μιάμιση ώρα διάρκεια) Οι συμμετέχοντες θα βρίσκονται στο σχολείο 9:00.\nΤο σχολείο μας (Πρασίνου Λόφου 49, Ν. Ηράκλειο κτίριο Δημοτικού τηλ. 210 2816222) είναι ένα από τα εξεταστικά κέντρα και υπεύθυνος εξέτασης ο Δάσκαλος Κοτσαρίνης Λάμπρος .\nΤο κόστος συμμετοχής ανέρχεται στα 10€. Μαζί με την εγγραφή στον διαγωνισμό απευθείας έχετε την ετήσια συνδρομή στο περιοδικό ΠΥΘΑΓΟΡΑΣ, που θα το λαμβάνεται ταχυδρομικά.\nΗ προθεσμία εγγραφής λήγει στις 31 Ιανουαρίου 2020.\nΤα θέματα θα είναι επικεντρωμένα στην Ελληνική εκπαιδευτική πραγματικότητα και θα επιλέγονται από την Επιτροπή Διαγωνισμών και Ολυμπιάδων της ΕΜΕ, η οποία έχει τεράστια πολυετή πείρα σε θεματοδότηση Μαθηματικών διαγωνισμών Πρόεδρος της Επιτροπής είναι ο Πρόεδρος της ΕΜΕ, Καθηγητής του Εθνικού Μετσόβιου Πολυτεχνείου Ανάργυρος Φελλούρης.\nΘα υπάρχουν τρεις ομάδες θεμάτων. Η 1η ομάδα θα καλύπτει τις τάξεις Γ΄ και Δ΄ Δημοτικού, η 2η τις τάξεις Ε΄ και ΣΤ του Δημοτικού και η 3η ομάδα τις τάξεις Α΄ και Β΄ Γυμνασίου.\nΓ΄ & Δ΄ τάξη Έως ενότητα 5 κεφάλαιο 30 (ομάδα 2 = Γ΄& Δ΄ τάξη)\nΕ΄& ΣΤ΄ τάξη Έως ενότητα 5 κεφάλαιο 22 (ομάδα 3 = Ε΄& ΣΤ΄ τάξη)\nΑποκριάτικο πάρτυ - Καθαρά Δευτέρα


Ταρώ 3 κάρτες ορίζουν τoν Έρωτα 24/03 Σαββάτο Α – ζώδια\nΤαρώ 3 κάρτες ορίζουν τoν Έρωτα 24/03 Σαββάτο Α\nΚριός : Ο Κόσμος Ο Ήλιος Το Τρία Ράβδος\nΜπορείτε τώρα που όλα και όλοι σας κοιτάζουν … με την λάμψη που σας δίνει ο Ήλιος πάνω σας, να κάνετε τις πιο σοβαρές και εμπεριστατωμένες προτάσεις σας σε σύντροφο και συνεργάτες. Το πιο πιθανόν είναι να έχετε τις απαντήσεις σας άμεσα και όπως τις σκέφτεστε. Από την αρχή της νέας εβδομάδας, θα καταφέρετε και οι χωρισμένοι να βρείτε τα κοινά σας πατήματα και πάλι.\nΤαύρος : Το Εφτά Σπαθί Το Δύο Κύπελλο Το Εννέα Ράβδος\nΤο ύφος που έχετε, δεν αρέσει σε κανέναν. Αυτό έχει την βάση του στην αισθηματική σας ζωή, που δεν έχει καμία σχέση με αυτά που σκεφτόσασταν, λίγο παλιότερα. Δεν είναι κάτι που όμως το πρωτο – συναντάτε μόνο τώρα άλλωστε. Το ιδανικό θα ήταν να μιλήσετε με τον άνθρωπο σας, και να δείτε τι και ποιος φταίει για όλο αυτό. Σίγουρα όλα μπορούν να διορθωθούν.\nΔίδυμοι : Ο Αρχιερέας Ο Άσος Δηνάριο Το Εφτά Κύπελλο\nΕσείς έχετε την εύνοια των άστρων και μέχρι τα τέλη του μήνα αυτού, που θα σας κάνουν να κατακτήσετε τους στόχους σας, αισθηματικούς αλλά και επαγγελματικούς. Ακούστε όλες τις προτάσεις και τα σχόλια από τα άτομα που υπάρχουν γύρω σας, και σίγουρα στον δικό σας χρόνο δώστε τις αληθινές σας απαντήσεις. Κάποια χρήματα που περιμένετε έρχονται.\nΚαρκίνος : Το Αστέρι Η Αυτοκράτειρα Το Δέκα Κύπελλο\nΤα βλέμματα που βλέπετε γύρω σας, ακόμη και από τον εργασιακό σας κύκλο, εμπεριέχουν ερωτική αναμονή για εσάς. Μπορεί ήδη αυτό να το έχουν πιάσει οι ευαίσθητες κεραίες σας, αλλά μέσα στον τρέχοντα μήνα θα έχετε και τις πιο απτές αποκαλύψεις. Αν σας αρέσει … τολμήστε το, αν όχι… απομακρυνθείτε διακριτικά και διπλωματικά.\nΛέων : Ο Γητευτής Η Σελήνη Το Έξι Ράβδος\nΑυτά που λέτε και κάνετε μέσα στην νέα σας σχέση, σίγουρα δεν γοητεύουν και πολύ τον άνθρωπο που έχετε γύρω σας. Ίσως και να τον κάνουν να ζηλεύει και να μην αισθάνεται ασφαλείς κοντά σας. Αυτό σίγουρα δεν βοηθάει. Αν υπάρχει κάτι άλλο στην ζωή σας, καλύτερα πρώτα και άμεσα να ξεκαθαρίσετε τι και ποιον θέλετε και μετά να πείτε τι ζητάτε να διορθωθεί.\nΠαρθένος : Ο Τρελός Ο Αυτοκράτορας Το Εννέα Δηνάριο\nΓια τους δικούς σας λόγους έχετε επαναπαυτεί μέσα σε αυτόν τον δεσμό και αυτό ίσως και να βάζει την όλη σχέση και τα αισθήματα, σε μια λογική τεμπελιάς και βαρεμάρας. Δεν είστε βέβαια και τα ζώδια που θα οργανώνετε κάθε μέσα πάρτυ και δεξιώσεις, αλλά σίγουρα ένα φρεσκάρισμα … στην σχέση σας, πρέπει να το φέρετε.


Δείτε όλα τα εστιατόρια: Δρακόνα\n1.173 κριτικές#2 από 2 εστιατόρια (Δρακόνα)€ΕλληνικήΚατάλληλο για χορτοφάγουςΕπιλογές βίγκαν\nΔρακόνα, Κρήτη 731 00 Ελλάδα+30 2821 065083Ιστότοπος\n4,5 1.173 κριτικές\nΝο 2 από 2 Ελληνική - Δρακόνα\nΝο 2 από 2 Εστιατόρια - Δρακόνα\nΔρακόνα, Κρήτη 731 00 Ελλάδα\nΤο εστιατόριο Ντουνιάς τα έχει όλα αυτά!!! Εξαιρετικές γεύσεις, ότι και να επιλέξεις ικανοποιεί και τον πιό απαιτητικό ουρανίσκο !!! .Η φιλοξενία,οι άνθρωποι πολύ ζεστοί , εξυπηρετικοί έχεις ένα πολύ οικείο περιβάλλον!!!Η φύση σε αποζημιώνει στο έπακρον.... όλες τις εποχές !!!\nΤα φαγητά μέτρια Το αρνάκι στην λαδόκολλα όταν μάζεψε τα πιάτα είδε ότι δεν το είχαμε αγγίξει αλλά μάλλον δεν τον ενδιέφερε γιατί Η συμπεριφορά του ιδιοκτήτη και της γυναίκας του απαράδεκτη Δεν λες πότε "μην ξανά έρθεις δεν πειράζει"\nΗ διαδρομή είναι λίγο περίεργη αλλά το μέρος αξίζει παρα πολύ.Το φαγητό πεντανόστιμο και καλά μαγειρεμένο.Επισης μεγάλη ποικιλία φαγητών.\nΉτανε το πιο φανταστικό φαγητό\nΉτανε το πιο φανταστικό φαγητό που έχουμε φάει εδώ και 20 χρόνια και ερχόμαστε ταχτικά στην Κρήτη Εάν θέλετε να ηρεμήσετε την ώρα του φαγητού με καλή αγνή κρητική μουσική κάθε Σάββατο είναι η καλύτερη μέρα Ευχαριστούμε παρά πολύ για το καλό φαγητό και την...φανταστική θέα ..... Κώστας Γιώργος ΑλεξάνδραΠερισσότερα\nΤα κεράσια και οι πορτοκαλιές\nΌπου ακούς πολλά κεράσια κράτα μικρό καλάθι ή καλύτερα μη κρατάς τίποτα. Σε σχέση με πέρσι που επισκεφθήκαμε το μαγαζί και οι εντυπώσεις ήταν εξαιρετικές,φέτος ως διά μαγείας είναι λες και το μαγαζί ανήκει σε άλλον.Μικρες μερίδες αργό σέρβις και όταν ζητήσαμε δεύτερη μερίδα από...το ίδιο πιάτο μας είπε ότι τελείωσε ενώ όταν πήρε παραγγελία από το διπλανό τραπέζι τους πρότεινε να το πάρουν. Με άριστα το 10 μετά λύπης βάζω 5. Καλέ μου κύριε μάθε πως υπάρχουν και αλλού πορτοκαλιές που κάνουν πορτοκάλια.Άντε γεια και σιγά μην μας ξαναδείς.Περισσότερα\nΜια απίστευτη γαστρονομική εμπειρία! Ολη η ευωδία, η σοφία και η απλότητα της Κρητικής κουζίνας Εδώ!\nΔεν φτάνεις εύκολα στο Ντουνιά αλλά όλα λειτουργούν αποκαλυπτικά για τη μυσταγωγία, που θα ζήσεις φτάνοντας στο σύμπαν του. Πρώτα το φαράγγι του Θερίσου με τους γκρεμούς, τα σπήλαια, τα χάσματα, τα πανύψηλα πλατάνια και τις πικροδάφνες πλάι στο ποτάμι, την κοιλάδα με τα ξυλώδη...φυτά και το μικρό δάσος από κυπαρίσσια. Ενα τοπίο μοναδικής ομορφιάς τόσο κοντά στα Χανιά - αν έχεις διάθεση να μπεις με όλη σου την καρδιά, μπαίνεις σε τόπο υπερκόσμιο! Και μετά, τα ιστορικά ξωκλήσια, οι αξιολάτρευτοι αμπελώνες, τα αγριοκάτσικα που σε κοιτάνε ενοχλημένα γιατί αλώνεις το χώρο τους, τα πρόβατα που αράζουν νωχελικά πλάι στην άσφαλτο - αυτό πια κι αν σε βάζει σε άχρονο χρόνο! Φτάνεις στο βασίλειο του Στέλιου και της Εμμυς χωρίς να το καταλάβεις, έτσι έκθαμβος που κινείσαι στο κάλλος της ενδοχώρας. Κι εκεί, έρχεσαι αντιμέτωπος με μια άλλη μαγική ιστορία. Πρώτα συναντάς τη Δανάη, το μικρό πανέξυπνο αγριοκόριτσο της οικογένειας, που σε σκλαβώνει με κείνα τα μάτια που βγάζουν φλόγες και την όλο αγωνία ευγενική ερώτησή της " πού θα καθήσετε; ". Μετά έρχονται οι πήλινες γάστρες, που σου παίρνουν τη φωνή κανονικά. Η κουζίνα με τις παρασιές κι ο ξυλόφουρνος σε αποτελειώνουν θριαμβευτικά. Πρώτο πιάτο για καλωσόρισμα: πατάτα οφτή με ελαιόλαδο, θαλασσινό αλάτι και μυρωδάτη ρίγανη μαζί με θεικό λαδοτύρι, φτιαγμένο απ' τα χέρια του και μια κόκκινη ψητή πιπεριά. Μαζί με φέτες ψωμιού απ' τη ζεστή ξυλόσομπα με λίγο ελαιόλαδο και φρέσκια ρίγανη. Εισαγωγή στην πνευματικότητα του τόπου, στα χίλια του νοήματα! Και μετά μια σαλάτα ολόκληρος καλοκαιρινός κήπος απ' το μποστάνι τους - ανακάλυψα ξετρελαμένη μέσα της μελιτζάνες που έμοιαζαν με δαμάσκηνα, σταφίδες και μια ξινομυζήθρα που μου πήρε τα μυαλά. Ηρθαν πολλά και διάφορα στη συνέχεια - εκεί είναι που έχασα πια κάθε έλεγχο. Μελιτζάνες με ξινόχοντρο, Χανιώτικο μπουρέκι, χοιρινό με πορτοκάλι, χοχλιοί σαβόρο, αρνάκι στη λαδόκολλα, τράγος κοκκινιστός και πατάτες...Πατάτες ονειρικές, αργοτηγανισμένες στα καυσόξυλα, γευστικά θαύματα από μόνες τους! Η μπύρα ήταν ΧΑΡΜΑ, όνομα και πράγμα - Κρητικό! Αλλά και το κρασί της οικογένειας που φτιάχνεται από Ρωμέικο και Κοτσιφάλι ενδιαφέρον. Εδώ, πρώτα απ' όλα ζεις Ατμόσφαιρα! Φροντίζουν γι΄αυτό ο Στέλιος και η γυναίκα του, η πάντα χαμογελαστή Εμμυ, η φοβερή μαμά του που κρατάει στους ώμους της μαζί με την Εμμυ τα μετόπισθεν και τα καλά παιδιά τους, ο σοβαρός, εργατικός Δημήτρης, η τρυφερή, επικοινωνιακή Δανάη κι ο υπέρλαμπρος, θορυβώδης Διονύσης που δίνει ρεσιτάλ. Ο Στέλιος ενορχηστρωτής, ψήνει, μιλάει, εξηγεί, ταίζει. Μέχρι κι εμένα που δεν είχα ξαναβάλει ποτέ στο στόμα μου σαλιγκάρια και αρνιόμουν πεισματικά, κατάφερε να με πείσει να δοκιμάσω - ευτυχία με τάισε! Λυπάμαι που υπάρχουν άνθρωποι που δεν μπορούν να δουν την αλχημεία, που συμβαίνει σ' αυτήν εδώ την καταπράσινη πλαγιά των Λευκών Ορέων. Που έρχονται χωρίς ένα προηγούμενο τηλέφωνο και θυμώνουν γιατί δε βρίσκουν πια φαγητό, που εξαγριώνονται επειδή δεν είναι οι μερίδες ατέλειωτες. Αλλά όλα τα πολύτιμα πράγματα είναι περιορισμένα - τα υλικά εδώ τα ορίζουν το χώμα, οι καιρικές συνθήκες και η ανθρώπινη φροντίδα, είναι όλα ντόπια και λίγα και γι' αυτό υπέρτατα ξεχωριστά και νόστιμα. Η φάρμα του Στέλιου χρειάζεται άλλου είδους προσέγγιση, δεν είναι για πολλούς αλλά για λίγους. Το slow cooking είναι μια ολόκληρη φιλοσοφία ζωής και προτάσσει τον σεβασμό πάνω απ' όλα. Σεβασμό στη φύση και τους ρυθμούς της, σεβασμό στον τόπο και τα γεννήματά του, σεβασμό στους ανθρώπους που μαγειρεύουν, κατανάλωση με εκτίμηση και σεβασμό. Εγώ έζησα μια απίστευτη γαστρονομική εμπειρία και αισθάνομαι ευλογημένη.Περισσότερα\nΑπαράδεκτη συμπεριφορά. Ο τύπος έχει ψυχολογικά προβλήματα σιγουρα.Ρε ο κόσμος σε πληρώνει για να φάει και κάνει τόσο δρόμο για να έρθει εκεί πέρα στην άκρη του πουθενά. Σύνελθε η κλείσε το ρημάδι και κάνε κάτι άλλο\nΟ/η NtouniasStelios, Μάρκετινγκ του Ντουνιάς, έχει απαντήσει σε αυτή την κριτικήΑπαντήθηκε στις 2 Σεπτεμβρίου 2020\nΠρώτον ρε θα λες τη μανα σου. Δευτερον επειδή σέβομαι τα λεφτά που μου δίνουν, έχω μόνο φρέσκο φαγητό. Που Σημαίνει ότι τελείωνει. Προφανώς αυτό εσυ δεν το καταλαβαίνεις. Καλές διακοπές!\nΑπαράδεκτη και αγενής συμπεριφορά, από τον υπεύθυνο του εστιατορίου.\nΉμασταν τέσσερα άτομα που βρεθήκαμε στο εστιατόριο του Ντουνιά.Είχαμε ακούσει γι αυτό το εστιατόριο.Η διαδρομή ήταν με αρκετές στροφές και πολλλή ζέστη από τα Χανιά κι ένα ένα παιδί μαζί μας και τελικά φτάσαμε στον προορισμό μας στην Ταβέρνα του Ντουνιά, στη Δρακόνα Κεραμειών.Στο σημείο...που καθίσαμε υπήρχαν άλλες δυο οικογένειες που περίμεναν να δώσουν παραγγελία.Με ευγενικό τρόπο εμείς,περνώντας από μπροστά μας ο ιδιοκτήτης του ζητήσαμε να περάσει κι από εμάς.Με έναν απαράδεκτο τρόπο(θα κατανοούσα την κούρασή του)απευθύνεται προς εμάς λέγοντάς μας΄΄Κυρίες το φαγητό τελείωσε΄΄,ενώ προκλητικά έπαιρνε παραγγελία από τα διπλανά τραπέζια.Και τα είδη που πρότεινε δεν ήταν και ουκ ολίγα.Όταν του είπαμε ότι φαγητά υπάρχουν κι ότι βλέπαμε τις γάστρες γεμάτες που ψήνονταν τα φαγητά, μας το γύρισε λέγοντάς μας ότι θα καθυστερούσε πολύ να μας σερβίρει. Δεν μπορώ να χαρακτηρίσω την συμπεριφορά του ΄΄κυρίου΄΄ αυτού και τα συμπεράσματα δικά σας.Περισσότερα\nΣυχνές ερωτήσεις για: Ντουνιάς\nΠοια είναι η βαθμολογία του Ντουνιάς;\nΤο Ντουνιάς έχει βαθμολογηθεί ανάλογα στις ακόλουθες κατηγορίες από τους ταξιδιώτες του Tripadvisor:


Πογκρόμ: Η ματωμένη ιστορία των λέξεων | Cretanleft.gr\nΠογκρόμ είναι επίθεση όχλου η οποία στρέφεται εναντίον εθνικής, θρησκευτικής ή φυλετικής μειονότητας. Η λέξη πογκρόμ έχει ρωσική προέλευση και παράγεται από το ρήμα громить (γκρομίτ) που σημαίνει σπάζω, καταστρέφω με πάταγο. Χρησιμοποιήθηκε για πρώτη φορά στην τσαρική Ρωσία.\nΣυγκεκριμένα, στην πόλη Κίσινεφ, σημερινή πρωτεύουσα της Μολδαβίας Κισινάου, τον Απρίλιο του 1903 βρέθηκε σκοτωμένο ένα αγόρι 14 χρόνων. Στην μοναδική τοπική, καθημερινή εφημερίδα δημοσιεύτηκε άρθρο όπου ο συντάκτης ισχυριζόταν ότι το πτώμα είχε ράμματα στα μάτια, στο στόμα και στα αφτιά και ότι από το πτώμα είχε αντληθεί όλο το αίμα. Σύμφωνα με τους ισχυρισμούς της εφημερίδας, αυτό έγινε λόγω μιας εβραϊκής τελετής στην οποία χρησιμοποιείται χριστιανικό αίμα. Παρόλο που οι ανακριτές που ανέλαβαν την υπόθεση στην συλλογή στοιχείων και στην έρευνα που ακολούθησε δεν βρήκαν κανένα στοιχείο που να μαρτυρούσε τελετή, και όπως αποδείχτηκε αργότερα, το παιδί είχε σκοτωθεί από τον θείο του για κληρονομικούς λόγους, εντούτοις ο όχλος στράφηκε εναντίον των Εβραίων της πόλης. Πρώτα, πετροβόλησε σπίτια Εβραίων και αργότερα λεηλάτησε τα καταστήματά τους. Ήταν η πρώτη φορά που χρησιμοποιήθηκε η λέξη πογκρόμ από τα έντυπα μέσα που κατηγορούσαν την αστυνομία για ανοχή και ολιγωρία.\nΤο 1915, κατά τη διάρκεια του ρωσογερμανικού πολέμου, αρχικά διαδόθηκαν φήμες ότι οι Γερμανοί που ζουν στην Μόσχα εσκεμμένα μεταδίδουν ασθένειες και δηλητηριάζουν το νερό. Ο όχλος περικύκλωσε εργοστάσια τα οποία ανήκαν σε Γερμανούς και σκότωσε, χτυπώντας και ποδοπατώντας, τους ιδιοκτήτες τους και συγγενικά τους πρόσωπα. Αργότερα, μεγάλο πλήθος μαζεύτηκε στην Κόκκινη πλατεία, κρατώντας σημαίες της Ρωσίας και φωνάζοντας συνθήματα εναντίον της Γερμανίας. Το πλήθος διαλύθηκε στους δρόμους της Μόσχας και λεηλάτησε και πυρπόλησε καταστήματα που ανήκαν σε Γερμανούς. Αργότερα, όταν ο όχλος στράφηκε εναντίον όλων των ξένων και ιδιαίτερα των Εβραίων, χρησιμοποιήθηκε ευρέως η λέξη πογκρόμ με αποτέλεσμα από τα ρωσικά να περάσει σε πολλές ευρωπαϊκές γλώσσες, χωρίς να μεταφραστεί.\nΠογκρόμ ονομάστηκαν και τα γεγονότα που έγιναν στην πόλη Λβοβ της Ουκρανίας, το 1941. Ουκρανοί εθνικιστές λεηλάτησαν καταστήματα Εβραίων, τους κυνήγησαν στους δρόμους της πόλης, βίασαν τις γυναίκες, και αφού κτύπησαν και εξευτέλισαν με κάθε τρόπο, κατόπιν εκτέλεσαν εκατοντάδες αθώους ανθρώπους.\nΠογκρόμ ονομάστηκαν και οι επιθέσεις του όχλου στην Κωνσταντινούπολη το 1955, με αφορμή τα γεγονότα της Κύπρου, εναντίον Αρμενίων και Ελλήνων, με την ανοχή της αστυνομίας όπως ακριβώς έγινε και στο Κίσινεφ το 1903.\nΣτα ρωσικά, από την ίδια ρίζα παράγεται και η λέξη гром (γκρομ) που σημαίνει βροντή. Βροντή είναι και η γλώσσα του ρατσισμού που υποδαυλίζει το μίσος· η ρητορική του μίσους είναι η βροντή που ακούγεται λίγο πριν την καταιγίδα. Όλα αρχίζουν από τις λέξεις, από τα λόγια. Στην αρχή κάποιες παρατηρήσεις, αστεία εις βάρος ομάδας ανθρώπων, αργότερα προσβολές, βρισιές, κακόβουλες φήμες και πιο ύστερα βιαιοπραγίες. Μία χιονοστιβάδα από λόγια, φήμες και υποτιμητικά σχόλια που κανείς δεν ξέρει τι διαστάσεις μπορεί να πάρει.\nΗ ιστορία επαναλαμβάνεται σαν μια ξεχασμένη τραγωδία που νομίζουμε ότι στον πολιτισμένο κόσμο που ζούμε δεν μπορεί να επαναληφθεί. Συχνά όμως αποδεικνύεται ότι τίποτα δεν είναι τόσο σίγουρο όσο φαίνεται.\nΤο τραγούδι της ημέρας [19.08.21]\nΤζέρεμι Κόρμπιν: Η κλιματική κρίση είναι ένα ταξικό ζήτημα


Θέση εργασίας Σύμβουλος Επιχειρήσεων - PROOPSIS S.A.\nΣχεδιασμός, υποβολή,διαχείριση και υλοποίηση προγραμμάτων-έργων Ευρωπαϊκών ή ΕΣΠΑ Επικοινωνία με Αναθέτουσες και Διαχειριστικές αρχές και με λοιπούς Εταίρους των έργων\nΣχεδιασμός, υποβολή,διαχείριση και υλοποίηση προγραμμάτων έργων Ευρωπαϊκών ή ΕΣΠΑ Επικοινωνία με Αναθέτουσες και Διαχειριστικές αρχές και με λοιπούς Εταίρους των έργων...\nDay to day activitiesWe work on various client projects at any given time, so no one day is the same! Just some examples of your day to day activities (list is not exhaustive) woul...\nΠεριγραφή θέσης εργασίαςΓρήγορη και αποτελεσματική εξυπηρέτηση πελατών Συμβολή στην εύρυθμη λειτουργία του καταστήματος...\nΣύμβουλος Ακίνητης Περιουσίας / Μεσίτης\nΑναζητούμε για Σύμβουλος Ακίνητης Περιουσίας / Μεσίτης στην περιοχή της Kifisia, Athens, Greece για Σύμβουλος Ακίνητης Περιουσίας / Μεσίτης με την >> RE/MAX Royal Selection, ο ρόλος σας θα είναι να...\nJoin our Team. Κηφισιά Σύμβουλος Πώλησης Φωτισμού Kύριες... Ο. Η Σύμβουλος Πώλησης Φωτισμού έχει την ευθύνη της...\nΣχεδιασμός, υλοποίηση και υποστήριξη νέων υπηρεσιών (Τηλεφωνίας και Internet) μικρομεσαίων επιχειρήσεων...\nΣύμβουλος Διαφήμισης Δες περιγραφή θέσης\nΣύμβουλος Διαφήμισης. Περιγραφή Θέσης. Τηλεφωνική επικοινωνία με υποψήφιους πελάτες. Ενημέρωση των...\nΣύμβουλος Πωλήσεων (Τμήμα Επίπλων Κουζίνας)Δες περιγραφή θέσης\nΣύμβουλος Πωλήσεων (Τμήμα Επίπλων Κουζίνας). Περιγραφή Θέσης. Υποδοχή επισκεπτών στον εκθεσιακό χώρο...\nΣύμβουλος Αναπτυξιακού Νόμου\nΠεριγραφή ΘέσηςΗ ΔΙΑΔΙΚΑΣΙΑ ΑΕ (DIADIKASIA BUSINESS CONSULTING ΣΥΜΒΟΥΛΟΙ ΕΠΙΧΕΙΡΗΣΕΩΝ Α.Ε), μία από τις μεγαλύτερες...\nΠτυχίο ΑΕΙ. ΤΕΙ (ή αντίστοιχου ιδρύματος του εξωτερικού) με κατεύθυνση το Marketing ή τη Διοίκηση Επιχειρήσεων...\nΣύμβουλος Αναπτυξιακών Προγραμμάτων\nΕπιθυμεί να προσλάβει άμεσα η. VK PREMIUM ΕΠΕ , δυναμικά αναπτυσσόμενη εταιρία συμβούλων επιχειρήσεων, για full...\nΡΟΔΟΣ , ΝΗΣΙΑ ΑΙΓΑΙΟΥ\nForthnet Σύμβουλος Πωλήσεων B2B\nΑρμοδιότητες. Ανάπτυξη του πελατολογίου της εταιρείας. Χαρτογράφηση της εκάστοτε υπό ευθύνη περιοχής. Καθημερινές επισκέψεις σε μικρομεσαίες επιχειρήσεις με έμφαση στον κλάδο του H...\nΣτελέχη Τηλεφωνικής Προώθησης Συμβουλευτικής Επιχειρήσεων (Αθήνα)\nΣτελέχη Τηλεφωνικής Προώθησης Συμβουλευτικής ΕπιχειρήσεωνΟμιλείτε άπταιστα Γερμανικά, διαθέτετε...\nΕάν Έχεις?. Διάθεση να μάθεις την πώληση στο REAL ESTATE. Ισχυρή θέληση για επιτυχία. Επικοινωνιακό χάρισμα. Μεταφορικό μέσο. Εάν Θέλεις. Να ενταχθείς στον μεγαλύτερο οργανισμό πωλ...


Το Εκπαιδευτικό Κέντρο ADC γιόρτασε τα τρία χρόνια λειτουργίας και αποχαιρέτησε τη σχολική χρονιά – Άποψη Τώρα\nΤο Εκπαιδευτικό Κέντρο ADC γιόρτασε τα τρία χρόνια λειτουργίας και αποχαιρέτησε τη σχολική χρονιά\nΑποψη τώρα! 6 Ιουνίου, 2018\nΜε μια υπέροχη βραδιά έκλεισε την σχολική χρονιά, το Εκπαιδευτικό Κέντρο ADC Aυλώνα της κας Ανδριάννας Αλεξανδράτου, γιορτάζοντας ταυτόχρονα και τα τρία χρόνια λειτουργίας του.\nΣε ένα ειδυλλιακό περιβάλλον, στο θεματικό πάρκο The Greeks, το Σάββατο 2 Ιουνίου, μικροί και μεγάλοι μαθητές του Εκπαιδευτηρίου μαζί με τους γονείς τους είχαν την ευκαιρία να χαλαρώσουν και να απολαύσουν τη βραδιά.\nΗ κα Αλεξανδράτου και οι συνεργάτες της ευχαρίστησαν τους γονείς για την εμπιστοσύνη που δείχνουν στο Εκπαιδευτικό Κέντρο, το οποίο στα τρία χρόνια λειτουργίας του έχει στηρίξει πάνω από 100 παιδιά και 85 ενήλικες.\nΕιδικά οι μικροί μαθητές είχαν την ευκαιρία να χαρούν το παιχνίδι, να πάρουν δώρα και τα αναμνηστικά τους. Οι μεγάλοι απόλαυσαν τα εδέσματα που πρόσφεραν τα μέλη του ADC και μοιράστηκαν ευχάριστες στιγμές.\nΣτην εκδήλωση βραβεύτηκε και ο μαθητής Γιάννης Σαμπάνης, ο οποίος μετείχε στον Παγκόσμιο Διαγωνισμό Φυσικής.\nPREVIOUS Previous post: Νεκρή Χελώνα ξεβράστηκε στα Πηγαδάκια Χαλκουτσίου\nNEXT Next post: Παράταση μέχρι το 2020 για τα έργα τεχνικής υποδομής στις εκτάσεις των Ο.Σ. (δελτίο τύπου


ΚΥΡΙΟΣ ΙΗΣΟΥΣ ΧΡΙΣΤΟΣ LORD JESUS CHRIST 3: Νηστεία καί ἐγκράτεια (Ἅγ. Δημήτριος τοῦ Ροστώφ)\nΔΕΝ ΘΑ ΕΧΗΣ ποτέ πνευματική διαύγεια, σωστή κρίση και θεϊκά αποτελέσματα στον πόλεμο κατά των παθών σου, αν δεν αγαπήσης τη νηστεία και δεν ασκηθής σε γενικότερη εγκράτεια όλων των επιθυμιών σου. Αλλιώς θα δαπανήσης τη ζωή σου μέσα στο σκοτάδι της συγχύσεως και της αλογίας και θα πάρης ως αμοιβή τη στέρηση της ουράνιας μακαριότητος.\nΤις σωματικές σου ανάγκες ρύθμισέ τες σύμφωνα με το θέλημα του Θεού, και μην αφήσης να εξελιχθούν σε πάθη. Το θείο θέλημα είναι οικείο στη φύση σου, αφού είσαι εικόνα του Θεού. Τα πάθη σου είναι ανοίκεια, γιατί τ' απέκτησες με την πτώση στην οποία σε παρέσυρε ο διάβολος. Γι΄ αυτό βάλε μέτρο σ' όλες τις ανάγκες σου. «Ουκ επ' άρτω μόνω ζήσεται άνθρωπος, αλλ' επί παντί ρήματι εκπορευομένω δια στόματος Θεού» (Ματθ. 4. 4). Στον μέλλοντα αιώνα δεν θα τρεφώμαστε με υλική τροφή και υλικό πιοτό, αλλά με τη θεία χάρη του Παναγίου Πνεύματος, το καινόν βρώμα και πόμα για το οποίο μίλησε ο Κύριος όταν παρέδωσε το μυστήριο της θείας Ευχαριστίας: «Λέγω δε υμίν ότι ου μη πίω απ' άρτι εκ τούτου του γεννήματος της αμπέλου έως της ημέρας εκείνης, όταν αυτό πίνω μεθ' υμών καινόν εν τη Βασιλεία του πατρός μου» (Ματθ. 26. 29).\nΜέχρι την παρακοή και την πτώση του, ο Αδάμ δεν είχε δοκιμάσει τη σαρκική επιθυμία. Αυτή εμφανίσθηκε μέσα του μετά την εξορία του από τον παράδεισο, και είναι γέννημα της πτώσεώς του. Θέλοντας γι' αυτό ο Κύριος να «εξαγάγη τίμιον από αναξίου» (Ιερ. 15. 19), αποφάσισε να διακόψη τη βιολογική μας ζωή με τον θάνατο για να μη διαιωνίζεται το κακό και για να μας οδηγήση, μέσω του βιολογικού θανάτου, στη ζωή την άφθαρτη και αιώνια, περιβεβλημένους το αρχαίο θεόμορφο κάλλος. Είμαστε λοιπόν πλασμένοι όχι για τον θάνατο, αλλά για τη ζωή, αφού είμαστε εικόνες του Θεού, της Ζωής του κόσμου. Και στη ζωή που μας καλεί ο Κύριος, στη ζωή που αρχίζει μετά τον θάνατο, δεν υπάρχουν σαρκικές επιθυμίες και ηδονές. Εκεί οι εκλεκτοί του Θεού «ούτε γαμούσιν, ούτε εκγαμίζονται, αλλ' ως άγγελοι Θεού εν ουρανώ εισί» (Ματθ. 22. 30), και θα ευφραίνονται με την πανευφρόσυνη παρουσία του θείου Νυμφίου. Να γιατί πολλές ηρωικές ψυχές ξεκινούν από την παρούσα ζωή τον αγγελικό δρόμο και ενώνονται από τώρα με τον Κύριο, περιφρονώντας κάθε γήινο.\nΕτικέτες ΑΓΙΟΣ ΔΗΜΗΤΡΙΟΣ ΡΟΣΤΩΒ, ΕΓΚΡΑΤΕΙΑ, ΝΗΣΤΕΙΑ, ΠΝΕΥΜΑΤΙΚΟ ΑΛΦΑΒΗΤΟ, ΠΝΕΥΜΑΤΙΚΟΣ ΑΓΩΝΑΣ


as crisp as it gets: Πουρές εδώ , πουρές εκεί.\nΑναρτήθηκε από crispy στις 8:34 π.μ.\nnavarino-s 23 Μαΐου 2009 - 1:41 π.μ.\nΤα "ζγουρμπούλια" είναι όλα τα λεφτά και μάλιστα με ζ στην αρχή όπως οι γερμανικές λέξεις που αρχίζουν από s. Στη Μεσσηνία το λέμε λίγο διαφορετικά: "ζγρουμπούλια"!\nΤώρα για τις συνταγές: Την πρώτη την προσπερνάω δογματικά και ταλιμπανικά επειδή έχει τον όρο: "κρέμα γάλακτος"!!!!!\nΗ άλλη μοιάζει πάρα πολύ καλή και εύκολη. Θα τη δοκιμάσω.\ncrispy 23 Μαΐου 2009 - 9:57 π.μ.\nnavarino-s καλημέρα. Έχεις δίκιο για τη λέξη είναι ''ζγρουμπούλια''. Εγώ έχω την κακή συνήθεια να αλλάζω τη θέση του γράμματος ''ρ'' σε λέξεις. Πχ το σκεπάρνι το λέω ''σκερπάνι'', Πραγματικά δεν ξέρω γιατί το κάνω.


Εξετάζει Μαντού ARIS 1914\nΑναρτήθηκε από admin | Πέμπτη, 2 Αυγούστου 2012 at 8:18 μ.μ.\nΣτο μικροσκόπιο του Μάκη Κατσαβάκη θα βρεθεί στις προπονήσεις του Άρη που απομένουνε στο Πράτο της Ιταλίας ο Φρανκ Ολιβιέρ Μαντού.\nΠρόκειται για 25χρονο επιθετικό από την Ακτή Ελεφαντοστού ο οποίος διαθέτει γαλλικό διαβατήριο εξαιτίας του ότι από μικρή ηλικία ζει με την οικογένειά του στη Γαλλία όπου και εντάχθηκε στα τμήματα υποδομής της Τουλούζ.\nΤην τελευταία χρονιά ο Μαντού φόρεσε τη φανέλα της Ζόρια Λουχάνσκ στην Ουκρανία ενώ μεταξύ άλλων έχει αγωνιστεί στην Ελβετία και πιο συγκεκριμένα στις Γιουνγκ Μπόις, Γκρασχόπερς, Μπίελ και Λωζάννη ενώ έχει περάσει μια χρονιά στην Κύπρο και τον ΑΠΟΠ Κινύρας.\nΗ άφιξη του Μαντού στο Πράτο της Ιταλίας έρχεται σε συνδυασμό με αναμονή την εξέλιξη στο φλερτ της απόκτησης του αμυντικού χαφ που επιθυμεί ο Σερραίος τεχνικός και για τον λόγο αυτό υπήρξε και η σχετική συζήτηση για τον 27χρονο Γάλλο Κέβιν Λεζέν.


5 τρόποι για να μην διστάσεις να πλησιάσεις μια γυναίκα ~ 9.62 fm Λαϊκός!\n♪ 5 τρόποι για να μην διστάσεις να πλησιάσεις μια γυναίκα\nΚάνε τη μισή ευκαιρία… γκολ Είναι πολλοί εκείνοι οι άνδρες που προτιμούν να κάθονται όλο το βράδυ σε ένα μπαρ, να «ανταλλάσσουν» βλέμματα με μια γυναίκα που τους αρέσει και… Αυτό! Το να φοβάσαι να προσεγγίσει μια γυναίκα είναι απλά «άμυνα».Αν δεν θέλεις να μείνεις στην ιστορία για το «κατενάτσιο» που παίζεις, διάβασε πέντε τρόπους για να κατεβάσεις μια επιθετική ομάδα, που θα «κεντάει» στο γήπεδο!\n5. Πλησίασέ την πάση θυσία\nΑν δεν πατήσεις την αντίπαλη περιοχή, γκολάκι δεν θα πανηγυρίσεις. Είναι τόσοι πολλοί εκείνοι που φοβούνται ή διστάζουν να πλησιάσουν μια γυναίκα, που αποτελεί επί της ουσίας νίκη, το γεγονός πως έχεις ξεκινήσει μια συζήτηση με την καστανόξανθη κουκλάρα που χαζεύουν όλοι οι άνδρες στο μπαρ. Και με τέτοιες μικρές νίκες χτίζονται θρίαμβοι!\n4. Οι δικαιολογίες είναι για εκείνους που δεν μπορούν\nΚοιτώντας την τύπισσα, είναι χιλιάδες οι δικαιολογίες που μπορείς να «κατασκευάσεις» για να μην την προσεγγίσεις! «Θα με νομίζει για «πεφτάκια», «φαίνεται πως είναι αλλού», «θα περιμένω μισή ώρα μήπως έρθει ο γκόμενός της» και άλλα τέτοια χαζά που λες στον εαυτό σου, αποτελούν απλά παυσιπονάκι για το φόβο που έχεις! Κάθε φορά που σκέφτεσαι μια δικαιολογία, καλό θα είναι να θυμάσαι πως οι νικητές δεν έχουν καμία, ενώ οι χαμένοι έχουν πολλές!\n3. Μην «τσουβαλιάζεις»\nΕπειδή κάποτε σου είπαν μια ιστορία, για τον ξάδερφο του κουμπάρου σου, που πήγε να φλερτάρει μια τύπισσα κι εκείνη τον διαολόστειλε, δεν σημαίνει πως αυτός είναι ο κανόνας! Συνήθως, για να λέμε την αλήθεια, αυτή είναι η εξαίρεση. Ζούμε σε μια πολιτισμένη κοινωνία, όπου αν πλησιάσεις μια γυναίκα με στυλ και ευγένεια, τότε το λιγότερο που θα κάνει, είναι να κολακευτεί και να ανταποκριθεί! Όσο είσαι ευγενής, τόσο πιο πολλές πιθανότητες έχεις να δείξει ενδιαφέρον για την περίπτωσή σου!\n2. Μια ανάσα από το γκολ\nΕκεί που κολλάνε οι πιο πολλοί άνδρες είναι στην ατάκα της προσέγγισης. Μπορείς να θυμηθείς κάποιον πολύ καλό σέντερ φορ που… σκεφτόταν πολύ στη μεγάλη περιοχή; Όχι! Γίνε Κλάους Αθανασίαδης, δες εστία και απλά σούταρε. Είναι το «φονικό ένστικτο» που πρέπει να αναπτύξεις. Δεν χρειάζεται να πεις κάτι εξεζητημένο. Ξεκίνα με κάτι που είναι πιο προφανές και κολακευτικό, όπως για παράδειγμα το «συγχαρητήρια, είστε η πιο stylish παρουσία του μπαρ». Σε ευχαριστεί και εσύ έχεις την ευκαιρία να της κάνεις δύο ερωτήσεις για στυλ, που θα την κάνουν να κολακευτεί αλλά να δείξεις πως τα ενδιαφέροντά σου δεν εξαντλούνται στη Formula 1.\n1.Κάνε τη μισή ευκαιρία… γκολ\nΕκεί φαίνεται ο μεγάλος σέντερ φορ! Αλλά θα πρέπει να απογοητευτείς όταν χάσεις μια μεγάλη ευκαιρία; Όχι! Γιατί πολύ απλά, η επόμενη σε περιμένει σε κάποιο άλλο μπαρ, σε ένα γραφείο, στην ουρά ενός γκισέ. Γίνε επικοινωνιακός, μίλα στον κόσμο, σε αγνώστους, έχουν την ίδια ανάγκη να μιλήσουν κι εκείνοι. Αυτό θα σε κάνει ακόμη πιο έμπειρο και θα σου φύγει και το άγχος της προσέγγισης! Θα είσαι cool και αυτό πάντα θα λειτουργεί υπέρ σου!


Ανανεώσιμες Πηγές Ενέργειας και Το Σχολικό Κτήριο - ppt κατέβασμα\nΑνανεώσιμες Πηγές Ενέργειας και Το Σχολικό Κτήριο\nΔημοσίευσεDoria Mona Τροποποιήθηκε πριν 3 χρόνια\nΠαρουσίαση με θέμα: "Ανανεώσιμες Πηγές Ενέργειας και Το Σχολικό Κτήριο"— Μεταγράφημα παρουσίασης:\n1 Ανανεώσιμες Πηγές Ενέργειας και Το Σχολικό Κτήριο\nΕρευνητική εργασία των μαθητών A’ τάξης του 10ου Γενικού Λυκείου Λάρισας Ανανεώσιμες Πηγές Ενέργειας και Το Σχολικό Κτήριο\n2 ΕΙΣΑΓΩΓΗ Οι ανανεώσιμες πηγές ενέργειας είναι η ενέργεια που προέρχεται από φυσικούς πόρους , όπως το φως του ήλιου, αέρας, βροχή, παλίρροιες, και γεωθερμική ενέργεια. Οι ανανεώσιμες πηγές ενέργειας διαφέρουν σε μεγάλο βαθμό σε σχέση κόστους-αποτελεσματικότητας τους. Αν και το νερό, ο άνεμος, και άλλες ανανεώσιμες μορφές ενέργειας μπορεί να εμφανιστούν δωρεάν, το κόστος τους έρχεται στη συλλογή, αξιοποίηση, και τη μεταφορά της ενέργειας, έτσι ώστε να μπορεί να υπάρξει κέρδος.\n3 Στόχοι της Εργασίας Να κατανοήσουν οι μαθητές ότι η αλόγιστη χρήση μη ανανεώσιμων πηγών ενέργειας οδήγησε σε ενεργειακή κρίση και σε τεράστια επιβάρυνση του περιβάλλοντος, με τη δημιουργία μιας σειράς σοβαρών προβλημάτων, που αν δε λυθούν, θα έχουν ως συνέπεια την παρεμπόδιση της ζωής στον πλανήτη. Να αντιληφθούν ότι υπάρχουν διαθέσιμες προς χρήση ενεργειακές πηγές ανανεώσιμες και καθαρές, να γνωρίσουν τα μέσα και τους τρόπους με τους οποίους αυτές μπορούν να χρησιμοποιηθούν, ώστε μελλοντικά να συμβάλλουν στη λύση του ενεργειακού προβλήματος και να αναστρέψουν την κακή κατάσταση του περιβάλλοντος. Να διαμορφώσουν στάσεις και συμπεριφορές θετικές απέναντι στη συνετή χρήση και εξοικονόμηση ενέργειας και να αποκτήσουν τελικά την απαιτούμενη γνώση, που θα τους παρέχει τη δυνατότητα να διαμορφώσουν άποψη για το τι σημαίνει "ενέργεια" και "ζωή", έτσι ώστε να θελήσουν να συμβάλλουν στο σχεδιασμό ενός μέλλοντος, όπου η ζωή δε θα δηλητηριάζεται από την αλόγιστη χρήση ενέργειας.\n4 Ιστορική αναδρομή στις ανανεώσιμες πηγές ενέργειας\nΒρισκόμαστε σε μια περίοδο όπου η διόγκωση των περιβαλλοντικών προβλημάτων σε συνδυασμό με την εξάντληση των ορυκτών ενεργειακών πόρων μας οδηγεί στο να ψάξουμε τρόπους και νέες πηγές ενέργειας για την κάλυψη των αναγκών μας. Οι πηγές αυτές είναι οι ανανεώσιμες πηγές ενέργειας όπως η αιολική ενέργεια, και οι τρόποι όπως η χρήση των φωτοβολταϊκών ή του ηλιακού θερμοσίφωνα στα κτίρια. ΑΙΟΛΙΚΗ ΕΝΕΡΓΕΙΑ ΦΩΤΟΒΟΛΤΑΪΚΑ ΗΛΕΚΤΡΙΚΟΣ ΘΕΡΜΟΣΙΦΩΝΑΣ\n5 Κατανάλωση Ηλ. Ρεύματος\nΣυνολικό κόστος ηλ. ρεύματος το 2011: 3.336€ Συνολική κατανάλωση ηλ. ρεύματος το 2011: kWh\n6 Κατανάλωση Φυσ. Αερίου 2011 Συνολικό κόστος φυσ. Αερίου το 2011:\n4.313€ Συνολική κατανάλωση φυσ. Αερίου το 2011: kWh\n7 Σχολικός χώρος\nΥπάρχουν δύο τρόποι χρήσης των φωτοβολταϊκών συστημάτων.: Ο πρώτος τρόπος χρήσης τους είναι το ονομαζόμενο διασυνδεδεμένο σύστημα, το οποίο είναι το σύστημα παραγωγής ηλεκτρικής ενέργειας μέσω των φωτοβολταϊκών σε συνεργασία με το δίκτυο της ΔΕΗ. Ο καταναλωτής πουλάει το παραγόμενο ηλεκτρικό ρεύμα στην ΔΕΗ για μία συγκεκριμένη τιμή η οποία είναι καθορισμένη από τον νόμο αλλά συνεχίζει να αγοράζει ρεύμα από την ΔΕΗ. Ο δεύτερος τρόπος είναι η εγκατάσταση τους με σκοπό την αυτόνομη χρήση και την κάλυψη των ενεργειακών αναγκών του σχολικού κτιρίου.\nΚατάλληλες προϋποθέσεις για την εγκατάσταση φωτοβολταϊκών Τα φωτοβολταϊκά μπορούν να τοποθετηθούν σε οικόπεδα και στέγες. Παρέχονται σε διάφορα μεγέθη και μπορούν για παράδειγμα να υποκαταστήσουν τμήμα μιας κεραμοσκεπής, μειώνοντας αντίστοιχα το κόστος της ή τα υαλοστάσια σε μια πρόσοψη. Επιπλέον, μπορούν να παίξουν και τον ρόλο σκιάστρων πάνω από παράθυρα. Ότι αφορά τον χώρο που απαιτείται για την εγκατάσταση των πάνελ, χρειάζεται 1 τετραγωνικό μέτρο για κάθε 100 Watt, αν χρησιμοποιηθούν τα συνηθισμένα κρυσταλλικά φωτοβολταϊκά του εμπορίου. Αν τοποθετηθούν άμορφα φωτοβολταϊκά, απαιτείται περίπου διπλάσια επιφάνεια. Εξάλλου, βασική προϋπόθεση αποτελεί ο χώρος που θα τοποθετηθεί το σύστημα να είναι κατά το δυνατόν 100% ασκίαστος καθ' όλη τη διάρκεια της ημέρας. Σε διαφορετική περίπτωση, το σύστημα θα λειτουργεί με μικρότερη απόδοση.\n10 Φωτοβολταϊκά Συστήματα\nΕγκατάσταση Η εγκατάσταση των φωτοβολταϊκών συστημάτων αποτελείται από.: τα φωτοβολταϊκά πλαίσια (φωτοβολταϊκή γεννήτρια που ακουμπά σε κάποια μεταλλική βάση στήριξης), και τον αντιστροφέα που μετατρέπει το συνεχές ρεύμα που παράγουν τα φωτοβολταϊκά σε εναλλασσόμενο της ίδιας ποιότητας με το ρεύμα της ΔΕΗ. Το ρεύμα αυτό περνά από ένα μετρητή και διοχετεύεται στο δίκτυο. Το φωτοβολταϊκό πλαίσιο αποτελείται από: Το υλικό για την ενθυλάκωση των στοιχείων Το ειδικό γυαλί στο εμπρόσθιο μέρος Το ειδικό φύλλο προστασίας στο πίσω μέρος Το πλαίσιο αλουμινίου Το κουτί σύνδεσης\nΟι απαραίτητες διαδικασίες για την σύνδεση και την λειτουργία του φωτοβολταϊκού συστήματος είναι οι ακόλουθες: Επιλογή της εταιρίας που θα μας προμηθεύσει με τον κατάλληλο εξοπλισμό και θα αναλάβει την εγκατάσταση των φωτοβολταϊκών συστημάτων. Αίτηση κατάρτισης της Σύμβασης Σύνδεσης στην τοπική μονάδα της ΔΕΗ Υπογραφή της Σύμβασης Σύνδεσης και καταβολή της σχετικής δαπάνης στην τοπική μονάδα της ΔΕΗ. Η ΔΕΗ κατασκευάζει τα έργα σύνδεσης εντός 20 ημερών από την υπογραφή της σύμβασης σύνδεσης εφόσον δεν απαιτούνται νέα έργα Δικτύου (πέραν της εγκατάστασης νέου μετρητή). Αίτηση κατάρτισης Σύμβασης Συμψηφισμού στην τοπική μονάδα της ΔΕΗ. Υπογραφή της Σύμβασης Συμψηφισμού. Η Σύμβαση υπογράφεται εντός 15 ημερών από την παραλαβή του αιτήματος Αίτηση ενεργοποίησης της σύνδεσης στην τοπική μονάδα της ΔΕΗ. Πρέπει να έχει εγκατασταθεί το φωτοβολταϊκό σύστημα και να έχουν ολοκληρωθεί τα έργα σύνδεσης. Με τηλεφωνικό ραντεβού ορίζεται ημερομηνία διενέργειας ελέγχου της εγκατάστασης. Ενεργοποιείται η σύνδεση από τη ΔΕΗ. Γίνεται αμέσως μετά από την επιτυχή ολοκλήρωση του ελέγχου.\nΚΟΣΤΟΣ ΕΓΚΑΤΑΣΤΑΣΗΣ ΤΟΥ ΣΥΣΤΗΜΑΤΟΣ ΑΝA kW Όλα τα κόστη συμπεριλαμβάνονται στο λεγόμενο κόστος ανά εγκατεστημένο kW που είναι περίπου τα € ανά kW (και με καλή έρευνα αγοράς μπορεί να περιοριστεί στα € ανά kW). Σε έναν συνηθισμένο τύπο ταράτσας 100 τ.μ. μπορεί να εγκατασταθεί άνετα ένα σύστημα 5-7 kW τεχνολογίας Το κόστος μπορεί να περιοριστεί κάτω από τα € (5.000€/kw) και η απόσβεση συναρτάται με την τιμή αποζημίωσης της παραγόμενης μονάδας ενέργειας (0,55 €/ kWh) και την παραγόμενη ενέργεια (1 kW παράγει κατά μ.ο kWh/ ετησίως). 5 Kw * 1300 kwh* 0,55 €/kwh = € έσοδα/ετησίως Από αυτά αφαιρούνται περί τα € αποπληρωμή δάνειου και συντήρηση του εξοπλισμού. Οπότε, καθαρά έσοδα €/ ετησίως, που σημαίνει απόσβεση των δικών του χρημάτων σε 5-6 χρόνια. Από την άλλη ένα μέσο νοικοκυριό (με ηλεκτρικές συσκευές και φωτισμό) καταναλώνει μ.ο kWh/ετησίως. 5.000 kwh* 0,12 €/kwh= 600 € κόστος/ετησίως. Που σημαίνει για το σχολείο μας ότι αν εγκαταστήσουμε στη ταράτσα του σχολείου 10 kW (που είναι και το όριο) το κόστος θα είναι περίπου €. Με την παραγωγή ρεύματος κάθε μέρα θα μπορέσουμε αποσβέσουμε το ποσό των € σε 12,5 χρόνια χωρίς τα έξοδα της συντήρησης.\n13 ΦΩΤΟΒΟΛΤΑΪΚΑ Η πρώτη επαφή του ανθρώπου με το φωτοβολταϊκό έγινε το 1839 όταν ο Γάλλος φυσικός Edmond Becquerel ( ) ανακάλυψε το φωτοβολταϊκό φαινόμενο κατά την διάρκεια πειραμάτων του με μια ηλεκτρολυτική επαφή φτιαγμένη από δύο μεταλλικά ηλεκτρόδια. Το επόμενο σημαντικό βήμα έγινε το 1876 όταν ο Adams ( ) και ο φοιτητής του Day παρατήρησαν ότι μια ποσότητα ηλεκτρικού ρεύματος παραγόταν από το σελήνιο (Se) όταν αυτό ήταν εκτεθειμένο στο φως. Το 1918 ο Πολωνός Czochralski ( ) πρόσθεσε την μέθοδο παραγωγής ημιαγωγού μονοκρυσταλλικού πυριτίου (Si) με την σχετική έρευνα του και η οποία μάλιστα χρησιμοποιείται βελτιστοποιημένη ακόμα και σήμερα. Μια σημαντική ανακάλυψη έγινε επίσης το 1949 όταν οι Mott και Schottky ανέπτυξαν την θεωρία της διόδου σταθερής κατάστασης. Το πρώτο ηλιακό κελί ήταν γεγονός στα εργαστήρια της Bell το 1954 από τους Chapin, Fuller και Pearson. Τέσσερα χρόνια μετά, το 1958 η τεχνολογία των φωτοβολταϊκών συστημάτων προσαρτάται στον χώρο των διαστημικών εφαρμογών όταν τοποθετήθηκε ένα αυτόνομο φωτοβολταϊκό σύστημα στον δορυφόρο Vanguard I . Το σύστημα αυτό λειτούργησε επιτυχώς για 8 ολόκληρα χρόνια και ήταν ένα από τα πρώτα φωτοβολταϊκά συστήματα. Το 1962 η μεγαλύτερη φωτοβολταϊκών εγκατάσταση στον κόσμο γίνεται στην Ιαπωνία από την Sharp, σε έναν φάρο. Η εγκατεστημένη ισχύς του συστήματος είναι 242Wp. Πλέον Κυριότερος πελάτης των φωτοβολταϊκών τις δεκαετίες που ακολούθησαν είναι η NASA. Η πρώτη εγκατάσταση φωτοβολταικών που φτάνει στα επίπεδα του 1MW (μεγαβατ) γίνεται στην Καλιφόρνια το 1980 από την ARCO Solar χρησιμοποιώντας ταυτόχρονα και σύστημα παρακολούθησης της τροχιάς του ηλίου 2 αξόνων. Το 1999 η εταιρία Spectrolab σε συνεργασία με το NREL αναπτύσσουν ένα φωτοβολταϊκό στοιχείο με απόδοση 32,3%!!!. Το στοιχείο αυτό είναι συνδυασμός τριών υλικών (στρώσεων) και ειδικό για εφαρμογές σε συγκεντρωτικά συστήματα. Σήμερα με οικονομίες μεγάλης κλίμακας έχουν επιτευχθεί μεγάλες αποδόσεις στα κρυσταλλικά κυρίως υλικά και αρκετές χώρες με πρωτοπόρες την Γερμανία και την Ιαπωνία έχουν ήδη επενδύσει τεράστια κονδύλια με σκοπό την ευρύτερη εκμετάλλευση της φωτοβολταϊκής τεχνολογίας.\n14 ΑΙΟΛΙΚΗ ΕΝΕΡΓΕΙΑ Είναι ενέργεια που παράγεται από την εκμετάλλευση του πνέοντος ανέμου. Η ενέργεια αυτή χαρακτηρίζεται "ήπια μορφή ενέργειας" και περιλαμβάνεται στις "καθαρές" πηγές, όπως συνηθίζονται να λέγονται οι πηγές ενέργειας που δεν εκπέμπουν ή δεν προκαλούν ρύπους. Η αιολική ενέργεια δημιουργείται έμμεσα από την ηλιακή ακτινοβολία, γιατί η ανομοιόμορφη θέρμανση της επιφάνειας της γης προκαλεί τη μετακίνηση μεγάλων μαζών αέρα από τη μια περιοχή στην άλλη, δημιουργώντας έτσι τους ανέμους..\n15 ΑΙΟΛΙΚΗ ΕΝΕΡΓΕΙΑ ΧΡΗΣΙΜΟΤΗΤΑ:\nΗ συστηματική εκμετάλλευση του πολύ αξιόλογου αιολικού δυναμικού της χώρας μας θα συμβάλει: στην αύξηση της παραγωγής ηλεκτρικής ενέργειας με ταυτόχρονη εξοικονόμηση σημαντικών ποσοτήτων συμβατικών καυσίμων, που συνεπάγεται συναλλαγματικά οφέλη σε σημαντικό περιορισμό της ρύπανσης του περιβάλλοντος στη δημιουργία πολλών νέων θέσεων εργασίας, αφού εκτιμάται ότι για κάθε νέο Μεγαβάτ αιολικής ενέργειας δημιουργούνται 14 νέες θέσεις εργασίας.\n16 ΑΙΟΛΙΚΗ ΕΝΕΡΓΕΙΑ ΜΕΙΟΝΕΚΤΗΜΑΤΑ:\nΟι ανεμογεννήτριες μπορεί να προκαλέσουν τραυματισμούς ή θανατώσεις πουλιών, κυρίως αποδημητικών γιατί τα ενδημικά «συνηθίζουν» την παρουσία των μηχανών και τις αποφεύγουν. Επίσης ένα σημαντικό μειονέκτημα της αιολικής ενέργειας είναι ότι εξαρτάται άμεσα από την ύπαρξη ικανοποιητικών ταχυτήτων ανέμου. Τι γίνεται όμως όταν δεν φυσάει άνεμος; Επειδή δεν υπάρχουν δυνατότητες για οικονομική αποθήκευση μεγάλων ποσοτήτων ενέργειας, επιβάλλεται να υπάρχει εφεδρεία συμβατικών σταθμών για το σύνολο της εγκατεστημένης ισχύος των ανεμογεννητριών.\n17 ΑΙΟΛΙΚΗ ΕΝΕΡΓΕΙΑ ΕΓΚΑΤΑΣΤΑΣΗ:\nΠου μπορεί να εγκατασταθεί μια μικρή ανεμογεννήτρια 50 kW; Σχετικά με την τοποθεσία εγκατάστασης μιας μικρής ανεμογεννήτριας απαραίτητη προϋπόθεση είναι φυσικά η ύπαρξη ανεκτού αιολικού δυναμικού. Άλλες εξίσου σημαντικές προϋποθέσεις είναι η ύπαρξη δικτύου σε κοντινή απόσταση και η δυνατότητα πρόσβασης ενώ συνιστάται η αποφυγή μεγάλων εμποδίων στον χώρο εγκατάστασης, όπως ψηλά κτίρια ή δέντρα. Πόσο χώρο απαιτεί η εγκατάστασή της; Θα πρέπει να σημειωθεί ότι ακόμα και για τις μικρές ανεμογεννήτριες με τις μεγαλύτερες διαστάσεις οι απαιτήσεις για δέσμευση χώρου είναι ελάχιστες, καθώς ο απαραίτητος χώρος είναι μόλις αυτός που χρειάζεται από το συνεργείο για την εγκατάσταση Τι περιορισμοί υπάρχουν; Είναι προτεινόμενο η εγκατάσταση να μη γίνεται σε απόσταση μικρότερη των 35 μέτρων από πολυσύχναστους δρόμους (κυρίως για λόγους ασφαλείας), όπως και σε απόσταση μικρότερη των 150 μέτρων από την κοντινότερη κατοικημένη οικία (κυρίως για λόγους οπτικής / ακουστικής όχλησης σε μικρότερες αποστάσεις). Πόσο πρέπει να φυσάει; Ο καθορισμός του ανεκτού δυναμικού για την εγκατάσταση μιας ανεμογεννήτριας εξαρτάται από το μέγεθος της και την τεχνολογία της\n18 ΑΙΟΛΙΚΗ ΕΝΕΡΓΕΙΑ ΤΟΠΟΣ ΕΓΚΑΤΑΣΤΑΣΗΣ:\nΣημαντικό ρόλο παίζει ο τόπος εγκατάστασης των ανεμογεννητριών. Η ύπαρξη ανωμαλιών του εδάφους, κτιρίων, δέντρων ή εμποδίων γενικά μπορεί να δημιουργήσει στροβιλισμούς και να μειώσει την αποδοτικότητα. Πριν την επιλογή της περιοχής απαιτείται μελέτη στατιστικών μετεωρολογικών δεδομένων για τις κατευθύνσεις των κυρίαρχων ανέμων για περίοδο ενός χρόνου. ΚΟΣΤΟΣ ΕΓΚΑΤΑΣΤΑΣΗΣ: Για την εγκατάσταση μικρής ανεμογεννήτριας 2,7 kW με δύο έτη δωρεάν συντήρησης χρειάζονται €. Για μία αντίστοιχη 3,6 kW χρειάζονται €.\n19 ΑΙΟΛΙΚΗ ΕΝΕΡΓΕΙΑ ΣΥΜΠΕΡΑΣΜΑ:\nΤο σχολείο μας δεν γίνεται να τοποθετήσει ανεμογεννήτριες στον προαύλιο χώρο είτε στην στέγη διότι: Δεν διαθέτει καλό αιολικό δυναμικό καθώς υπάρχουν πολλά κτίρια και δέντρα τριγύρω και καθώς ο μέσος όρος της έντασης των ανέμων όπως υπολογίζεται από την ΕΜΥ είναι 6,06 m/s,μικρότερη δηλαδή των 15 m/s και άνω που θεωρείται εκμεταλλεύσιμη, Θα ενοχλούνται οι γείτονες και Μπορεί να οδηγήσει στον θάνατο πολλών πουλιών. Το χρηματικό ποσό που πρέπει να καταβληθεί δεν μπορεί να διατεθεί από το σχολείο\n20 Και τώρα λίγη.. ΠΡΑΓΜΑΤΙΚΗ ΦΥΣΙΚΗ\nΚαι τώρα λίγη.. ΠΡΑΓΜΑΤΙΚΗ ΦΥΣΙΚΗ\n21 Ήλιος Ο ήλιος είναι μια τεράστια πύρινη σφαίρα η οποία αποτελείται από αέρια κυρίαρχα των οποίων είναι το υδρογόνο και το ήλιο. Οι θερμοκρασίες που επικρατούνε είναι τόσο μεγάλες ώστε να εξαερώνονται ακόμα και τα μέταλλα. Η ηλικία του είναι περίπου 5 δισεκατομμύρια χρόνια και θα συνεχίσει να ζει για άλλα τόσα!\n22 Η ενέργεια του Ήλιου Έχει προσδιοριστεί πως σε κάθε δευτερόλεπτο ο Ήλιος εκπέμπει τόση ενέργεια όση θα έδινε μια έκρηξη 4 δισεκατομμυρίων βομβών υδρογόνου των 100 μεγατόνων η κάθε μία. Όπως αναφέρθηκε παραπάνω κάθε δευτερόλεπτο περίπου 655 εκατομμύρια τόνοι υδρογόνου από τη μάζα του ήλιου μετατρέπονται σε 650 εκατομμύρια τόνους ηλίου που συνεχίζουν να αποτελούν μάζα του Ήλιου. Από τη διαφορά αυτή 4,6 εκατομμύρια τόνοι μετατρέπονται σε ενέργεια.\n23 Ο πυρήνας του Ήλιου και οι αντιδράσεις στο εσωτερικό του\nΟ πυρήνας δηλαδή των άστρων αποτελείται από μίγμα ελεύθερων πυρήνων και ελεύθερων ηλεκτρονίων. Και επειδή το υδρογόνο(Η) είναι το κύριο συστατικό των άστρων, αυτό σημαίνει πως το αστρικό πλάσμα αποτελείται κυρίως από ελεύθερα πρωτόνια που θα πρέπει να συνδεθούν μεταξύ τους για να σχηματίσουν το στοιχείο ήλιο(He). Έτσι ο Ήλιος δεν είναι τίποτα άλλο παρά ένας τεράστιος θερμοπυρηνικός αντιδραστήρας που μετατρέπει το υδρογόνο σε ήλιο. Σε κάθε δευτερόλεπτο μετατρέπει σε ενέργεια 4,6 εκατομμύρια τόνους από τη μάζα του αλλά όντας τόσο τεράστιος όσα δισεκατομμύρια χρόνια και αν περάσουν θα χάσει μόλις το ένα εκατοστό της μάζας του!\n24 Φωτοβολταϊκά Συστήματα\nΤα φωτοβολταϊκά βασίζονται στην άμεση μετατροπή του φωτός σε ηλεκτρική ενέργεια σε ατομικό επίπεδο. Μερικά υλικά παρουσιάζουν μια ιδιότητα γνωστή ως το φωτοηλεκτρικό φαινόμενο που τους προκαλεί να απορροφούν τα φωτόνια του φωτός και να απελευθερώνουν ηλεκτρόνια. Όταν συλλαμβάνονται αυτά τα ελεύθερα ηλεκτρόνια, προκύπτει ένα ηλεκτρικό ρεύμα που μπορεί να χρησιμοποιηθεί ως ηλεκτρική ενέργεια. Ένας αριθμός από φωτοβολταϊκά κύτταρα μπορούν να συνδεθούν και να αποτελέσουν μια φωτοβολταϊκή μονάδα ή ένα πάνελ.\n25 Απόδοση των Φ/Β συστημάτων\nΟ βαθμός απόδοσης εκφράζει το ποσοστό της ηλιακής ακτινοβολίας που μετατρέπεται σε ηλεκτρική ενέργεια στο φωτοβολταϊκό στοιχείο. Τα πρώτα φωτοβολταϊκά συστήματα που σχεδιάστηκαν τον 19ο αιώνα είχαν παρά 1-2% απόδοση. Αργότερα, με την δημιουργία Φ/Β στοιχείων πυριτίου η απόδοση ανέβηκε στο 6%, ποσοστό ακόμα σχετικά χαμηλό. Σήμερα ο βαθμός απόδοσής τους έχει αγγίξει το 13-19%. Ωστόσο τα Φ/Β συστήματα πρέπει να καταλαμβάνουν μεγάλη επιφάνεια προκειμένου να αποδώσει την επιθυμητή ηλεκτρική ισχύ. Η απόδοσή τους μπορεί να βελτιωθεί σημαντικά με την τοποθέτηση των Φ/Β σε ηλιοστάτη.\n26 Απόδοση Φ/Β συστημάτων στον ελλαδικό χώρο\nΟι προϋποθέσεις αξιοποίησης των Φ/Β συστημάτων στην Ελλάδα είναι από τις καλύτερες στην Ευρώπη, αφού η συνολική ενέργεια που δέχεται κάθε τετραγωνικό μέτρο επιφάνειας στην διάρκεια ενός έτους κυμαίνεται από kWh.\n27 Φωτόνια, Ηλεκτρόνια και Οπές\nΤο ηλιακό φως αποτελείται από φωτόνια, τα οποία μπορούν να θεωρηθούν ως "πακέτα" της ενέργειας (το ποσό της ενέργειας σε ένα φωτόνιο είναι ανάλογο με τη συχνότητα του φωτός του). Όταν τα φωτόνια χτυπήσουν ένα ηλιακό κύτταρο, η συντριπτική πλειοψηφία είτε αντανακλάται είτε απορροφάται. Όταν ένα φωτόνιο απορροφάται, η ενέργεια του μεταφέρεται στον ημιαγωγό - ιδίως, σε ένα ηλεκτρόνιο ενός ατόμου του κυττάρου. Εάν μεταφερθεί αρκετή ενέργεια, το ηλεκτρόνιο μπορεί να δραπετεύσει από την κανονική του θέση. Κατά τη διαδικασία αυτή, δημιουργείται μια οπή στη θέση που βρισκόταν το ηλεκτρόνιο. Κάθε φωτόνιο με αρκετή ενέργεια θα ελευθερώσει κανονικά ακριβώς ένα ηλεκτρόνιο, και μια οπή. Αξίζει να σημειωθεί ότι και τα ηλεκτρόνια και οι οπές είναι κινητές, και ως τέτοια μπορεί να είναι φορείς ηλεκτρικού ρεύματος.\n28 Φωτοβολταϊκά Κύτταρα Τα απλούστερα φωτοβολταϊκά κύτταρα έχουν 3 ενεργά στρώματα - ένα ανώτερο στρώμα (φτιαγμένο από ημιαγωγό τύπου Ν), ένα στρώμα απορρόφησης (τύπου PN), και ένα πίσω στρώμα φτιαγμένο από ημιαγωγό (τύπου Ρ). Χάρη στην επαφή PN, το κύτταρο έχει το δικό του ενσωματωμένο ηλεκτρικό πεδίο. Αυτό το ηλεκτρικό πεδίο παρέχει την τάση που απαιτείται για να αναγκάσει τα ηλεκτρόνια και τις τρύπες που ελευθερώνονται από την απορρόφηση του φωτός να κινηθούν προς τις δικές τους κατευθύνσεις (τα ηλεκτρόνια προς την πλευρά τύπου Ν, και τις τρύπες προς την πλευρά τύπου Ρ). Εάν παρέχουμε μία εξωτερική αγώγιμη διαδρομή, τα ηλεκτρόνια θα εισρεύσουν μέσω αυτής της διαδρομής στην αρχική (τύπου Ρ) πλευρά τους για να ενωθούν με τις οπές που έστειλε εκεί το ηλεκτρικό πεδίο. Η ροή ηλεκτρονίων παρέχει το ρεύμα, και το ηλεκτρικό πεδίο του κυττάρου δημιουργεί την απαιτούμενη τάση.\n29 Φωτοβολταϊκά Κύτταρα Απαιτούνται δύο πρόσθετα στρώματα στο κύτταρο για να μπορεί το ρεύμα να κινείται από και προς το κύτταρο. Το ηλεκτρικό στρώμα επαφής στο μέρος του κυττάρου από όπου το φως εισέρχεται έχει τη μορφή ενός πλέγματος από μέταλλο. Το σχέδιο πλέγματος δεν πρέπει να καλύπτει όλη την επιφάνεια του κυττάρου για να μη παρεμποδίζεται το φως. Η πίσω επιφάνεια μπορεί να καλύπτεται ολόκληρη. Πρόσθετα απαιτείται μια επίστρωση της επιφάνειας που θα αποτρέπει την ανάκλαση και επομένως την απώλεια της φωτεινής ενέργειας καθώς και κάποιο άλλο κάλυμμα για την προστασία του κυττάρου από μηχανικές κακώσεις.\n30 Πολυστρωμάτωση Οι συσκευές που χρησιμοποιούνται περισσότερο σήμερα, χρησιμοποιούν ένα φιλέτο ημιαγωγών προκειμένου να δημιουργηθεί το απαιτούμενο ηλεκτρικό πεδίο σε μια κυψέλη. Σε αυτή την περίπτωση όμως αξιοποιούνται μόνο τα φωτόνια που έχουν ενέργεια μεγαλύτερη από την οριακή ενέργεια που είναι χαρακτηριστική του απορροφώντος υλικού. Με αυτό τον τρόπο μένουν αναξιοποίητα φωτόνια χαμηλότερης ενέργειας. Προκειμένου να ξεπεραστεί αυτή η δυσκολία χρησιμοποιούνται σε κατάλληλη στρωμάτωση δύο ή περισσότερα φωτοβολταϊκά κύτταρα με διαφορετική τιμή οριακής ενέργειας (multijunction). Η κορυφή των κυττάρων συλλαμβάνει υψηλής ενέργειας φωτόνια και περνάει το υπόλοιπο των φωτονίων για να απορροφηθεί από τις χαμηλότερες ζώνες. Με αυτό τον τρόπο μεγαλώνει η απόδοση του φωτοβολταϊκού. Ένα μεγάλο μέρος της έρευνας σήμερα στα multijunction κύτταρα επικεντρώνεται στο αρσενικούχο γάλλιο ως ένα (ή όλα) από τα κύτταρα του συστατικού. Τέτοια κύτταρα έχουν φθάσει σε αποδόσεις της τάξης του 35% υπό συγκεντρωμένη ηλιακή ακτινοβολία.\n31 Στην εργασία συμμετείχαν οι :\nA’ Ομάδα Κερμελίδης Θεόδωρος Σκαραφίγκας Κων/νος Τσουμπανάκης Κων/νος Φακίρης Κων/νος B’ Ομάδα Ντόνας Θεόδωρος Ρούστας Βασίλης Τσιόγκας Σπύρος Χαλκίδης Κων/νος Γ’ Ομάδα Καραδένδρος Κων/νος Νταής Βασίλης Παπακώστας Νίκος Χουλιάρας Θανάσης Κλεισιάρης Κων/νος Δ’ Ομάδα Καρασίμου Στέλλα Κριστάκη Ελευθερία Σάντο Μαρινέλα Φωτίου Δέσποινα Υπεύθυνοι καθηγητές: Γαργάλας Κων/νος Ζάχος Κων/νος\nΚατέβασμα ppt "Ανανεώσιμες Πηγές Ενέργειας και Το Σχολικό Κτήριο"


Ομιλία Γενικού Γραμματέα, Κ.Ε. του ΑΚΕΛ, Άντρου Κυπριανού, στην επέτειο της Εργατικής Πρωτομαγιάς\nΑπό μέρους της Κ.Ε. του ΑΚΕΛ απευθύνω θερμό, αγωνιστικό χαιρετισμό στη σημερινή συγκέντρωση. Σήμερα είναι μια Πρωτομαγιά διαφορετική από τις προηγούμενες. Σήμερα η Πρωτομαγιά θα ενώσει στην πράξη ελληνοκυπρίους και τουρκοκύπριους εργαζόμενους. Μετά από 56 ολόκληρα χρόνια, πραγματοποιείται ξανά, κοινή πρωτομαγιάτικη συγκέντρωση. Σήμερα ελληνοκύπριοι και τουρκοκύπριοι υψώνουμε μαζί τη γροθιά μας στον ουρανό. Και βροντοφωνάζουμε «Ως εδώ!».\nΣαράντα χρόνια κατοχής είναι πολλά. Ως εδώ με την ανοιχτή πληγή της προδοσίας και της διαίρεσης. Ως εδώ με το στρατό της κατοχής. Ως εδώ με τους έποικους. Ως εδώ με την αποστέρηση βασικών δικαιωμάτων και ελευθερίων του συνόλου του λαού μας. Ως εδώ με τους υπερπατριώτες που υποστηρίζουν πως είναι καλύτερα να ζούμε όλοι στην ίδια πατρίδα, αλλά χωριστά. Που πιστεύουν ότι καλύτερα να έχουμε Κύπρο μισή, αλλά ελληνική, αντί κοινή πατρίδα όλων των Κυπρίων. Κι ας ξέρουν πως έτσι δικαιώνουμε αυτούς που θέλησαν να διαμελίσουν τον τόπο μας το 1974. Μη επίλυση του κυπριακού σημαίνει συμβίωση με τον τουρκικό στρατό. Σημαίνει συμβίωση με ένα μόρφωμα που θα ελέγχεται από την Τουρκία, μέσα στην ίδια μας την πατρίδα.\nΤο ΑΚΕΛ, ολόκληρο το Λαϊκό Κίνημα είμαστε αποφασισμένοι: δεν πρόκειται να χαρίσουμε ούτε μια σπιθαμή από τη γη μας στο άδικο. Επιμένουμε ότι η δίκαιη επίλυση του Κυπριακού είναι μονόδρομος. Είναι δρόμος δύσκολος, τον οποίο όμως πρέπει να βαδίσουμε. Θα τον βαδίσουμε έχοντας για ασπίδα τις διαχρονικές θέσεις της ελληνοκυπριακής πλευράς. Το διεθνές και το ευρωπαϊκό δίκαιο. Τα Ψηφίσματα των Ηνωμένων Εθνών και τις συμφωνίες Υψηλού Επιπέδου.\nΌσο περνά ο χρόνος δίχως θετικά αποτελέσματα, στο τέλος θα μας μείνει η διχοτόμηση. Γι΄ αυτό στηρίζουμε με όλες μας τις δυνάμεις την προοπτική επανένωσης του τόπου μας. Καλούμε τον Πρόεδρο Αναστασιάδη να προβεί σε συνετούς χειρισμούς στις διαπραγματεύσεις. Να είναι προσηλωμένος σε αρχές και να μείνει μακριά από παλινωδίες και τακτικισμούς. Μόνο έτσι θα καταφέρουμε να επανενώσουμε το κράτους και το λαό μας. Με λύση που θα διασφαλίζει την πλήρη αποστρατιωτικοποίηση και την αποχώρηση εποίκων. Λύση που θα επανενώνει την χώρα και το λαό μας στα πλαίσια δικοινοτικής διζωνικής, ομοσπονδίας με πολιτική ισότητα όπως καθορίζεται στα ψηφίσματα του Συμβουλίου Ασφαλείας. Λύση που θα οδηγεί σε ενωμένο κράτος με μία κυριαρχία, διεθνή προσωπικότητα και ιθαγένεια.\nΣε αυτό το αποτέλεσμα σίγουρα δεν πρόκειται να φτάσουμε αν πετάξουμε στο καλάθι των αχρήστων όσα πετύχαμε. Γι΄αυτό επιμένουμε ότι ο κ. Αναστασιάδης θα κάνει μεγάλο λάθος αν εγκαταλείψει τις συγκλίσεις Χριστόφια- Ταλάτ. Η ευθύνη για τις εξελίξεις σε ένα τέτοιο ενδεχόμενο θα βαραίνει αποκλειστικά τον ίδιο. Ούτε πρόκειται να φτάσουμε σύντομα σε λύση αν στις απαράδεκτες δηλώσεις του κ. Έρογλου απαντούμε με επικοινωνιακά τεχνάσματα και όχι με ουσιαστικές κινήσεις. Ούτε θα καταφέρουμε να παραδώσουμε στις επόμενες γενιές Κύπρο ειρηνική αν τη ρίξουμε στα πλοκάμια ξένων εγγυήσεων, ή του ΝΑΤΟ.\nΘέλω με την ευκαιρία να κάνω ξανά αναφορά στο καθήκον που έχουμε όλοι. Στο καθήκον να απομονώσουμε πολιτικά και να πατάξουμε τον εθνικισμό και το σωβινισμό. Είμαι σίγουρος ότι η σημερινή κοινή πρωτομαγιάτικη συγκέντρωση θα στείλει ισχυρό μήνυμα στο νεοφασισμό, ότι δε θα περάσει! Θα βρει απέναντι του ένα πλατύ λαϊκό μέτωπο ελληνοκυπρίων και τουρκοκυπρίων. Το ΑΚΕΛ θα πρωτοστατήσει με όλες του τις δυνάμεις προς αυτή την κατεύθυνση.\nΗ Κύπρος δεν αντέχει άλλο να σηκώνει το σταυρό της κατοχής. Όπως δε θα αντέξει για πολύ καιρό ακόμα ο λαός μας το ακάνθινο στεφάνι του Μνημονίου. Είμαστε σήμερα η πρώτη χώρα στο ρυθμό αύξησης της ανεργίας στην Ευρωπαϊκή Ένωση. Ένας στους δύο νέους δεν έχουν δουλειά. Στο σύνολο οι άνεργοι φτάνουν τους 75,000. 45,000 άνθρωποι περιμένουν ένα πιάτο φαγητό από τα κοινωνικά παντοπωλεία. Χιλιάδες Κύπριοι ζουν με την αγωνία ότι αύριο, μεθαύριο η τράπεζα θα βγάλει στο σφυρί το σπίτι τους.\nΠου είναι σήμερα όλοι όσοι κατηγορούσαν άλλοτε την Κυβέρνηση Χριστόφια και το ΑΚΕΛ για κακή διαχείριση των δημόσιων οικονομικών; Που είναι όλοι όσοι έλεγαν και ξαναέλεγαν ότι για την οικονομική κρίση έφταιγε το πασχαλινό επίδομα των συνταξιούχων; Όλοι τώρα παραδέχονται ότι οι λανθασμένες αποφάσεις των τραπεζών και η εγκληματικά λειψή εποπτεία, μας οδήγησαν στην κρίση. Αυτό δεν είναι το μόνο όμως.\nΟ χρόνος θα αποδείξει ότι εκείνο το μοιραίο βράδυ του κουρέματος ο κ. Αναστασιάδης δέχθηκε να πατήσει το Eurogroup τη σκανδάλη και να δώσει στην Κύπρο τη χαριστική βολή. Που είναι οι «εταίροι» και οι «φίλοι» που κόμπαζαν ο κ. Αναστασιάδης και ο ΔΗΣΥ πως συμμερίζονται τις θέσεις τους και θα βοηθήσουν την Κύπρο; Που είναι όλοι αυτοί που έταζαν και ξανα- έταζαν στο λαό την άνοιξη; Αν κάτι διδάσκει στο λαό μας η πικρή αυτή εμπειρία είναι πως μόνο η αντίσταση στις αντιλαϊκές πολιτικές μπορεί να σώσει την αξιοπρέπεια του, μπορεί να ανοίξει δρόμο για την προοπτική του. Για χρόνια ολόκληρα η δεξιά της Κύπρου και η δεξιά της Ευρώπης έσκυβαν το κεφάλι σε κάθε ντιρεκτίβα των Βρυξελλών. Για χρόνια ολόκληρα παραπλανούσαν το λαό παρουσιάζοντας ό, τι ερχόταν από τις Βρυξέλλες ως θετικό. Για χρόνια ολόκληρα κατηγορούσαν το ΑΚΕΛ για ιδεοληψίες και δογματισμούς επειδή δεν αποδεχόταν αδιαμαρτύρητα τα πάντα. Ακόμα και σήμερα, μετά που αποδέχθηκαν να γίνει η Κύπρος πειραματόζωο, προκλητικά επιμένουν πως το Μνημόνιο θα ήταν έτσι και αλλιώς το Μανιφέστο τους!\nΓια όλους αυτούς τους λόγους, σήμερα στεκόμαστε όρθιοι και φωνάζουμε. Ως εδώ! Τώρα είναι η δική μας ώρα. Είναι η ώρα ο λαός μας να αφήσει την απάθεια. Να αφήσει τη μοιρολατρία. Μέσα σε μόλις ένα χρόνο διακυβέρνησης του κ. Αναστασιάδη και του ΔΗΣΥ μία- μία οι κατακτήσεις του λαού μας κατεδαφίζονται. Παίρνουν πίσω με το έτσι θέλω, όσα οι Κύπριοι κέρδισαν με τον ιδρώτα τους. Υγεία, παιδεία, κοινωνικό κράτος, δημόσιο πλούτο. Στις 25 του Μάη είναι η ευκαιρία να βροντοφωνάξουμε: ως εδώ! Να στείλουμε το μήνυμα ότι η αλαζονεία, ο ετσιθελισμός και ο αυταρχισμός δε θα περάσουν.\nΠροσπάθησαν με πολλές ευκαιρίες να κάνουν το ΑΚΕΛ να σιγήσει. Προσπάθησαν με πολλούς τρόπους να το πλήξουν, να το καταρρακώσουν, να το αποδυναμώσουν. Με πυροτεχνήματα. Με κατασκευασμένες κατηγορίες. Με ψεύτικους ισχυρισμούς. Με πρωτοσέλιδα του ψεύδους και της υπόσκαψης. Όλα αυτά όμως έχουν πολύ κοντά ποδάρια για να φτάσουν το ανάστημα του ΑΚΕΛ. Ας μην ξεγελάσουν κανένα: αυτές οι εκλογές είναι κρίσιμες.\nΧιλιάδες ψηφοφόροι απείχαν συνειδητά από τις περασμένες Προεδρικές Εκλογές. Σήμερα βιώνουμε όλοι μαζί τις συνέπειες από των αποφάσεων της Κυβέρνησης του κ. Αναστασιάδη. Δεν υπάρχουν πλέον περιθώρια για αυταπάτες. Σε αυτές τις εκλογές κανένας δεν μπορεί και δεν πρέπει να αδιαφορεί. Το αποτέλεσμα κάθε εκλογικής αναμέτρησης καθορίζει το δικό του μέλλον· το μέλλον των παιδιών του· το μέλλον της ίδιας μας της πατρίδας. Αν η επόμενη μέρα των εκλογών βρει το ΑΚΕΛ ισχυρό, αυτό θα σημαίνει πως θα υπάρχει ισχυρή δύναμη που θα τεθεί επικεφαλής των αγώνων για λύση του Κυπριακού. Θα υπάρχει ισχυρή δύναμη αντίστασης στις αντιλαϊκές πολιτικές της Τρόϊκας και της Κυβέρνησης Αναστασιάδη. Οι εργαζόμενοι, ο κάθε Κύπριος ξέρει ότι τούτη την ώρα μόνο στην Αριστερά μπορεί να υπολογίζει για να αντισταθεί στο ξεπούλημα των κόπων του. Μόνο στο ΑΚΕΛ μπορεί να υπολογίζει για την αξιοπρέπεια και την προοπτική του.\nΩς εδώ λοιπόν! Από σήμερα μέχρι τις 25 Μαΐου δε χαρίζουμε καμιά συνείδηση στο ψέμα. Δε χαρίζουμε σε κανένα το μέλλον του τόπου και του λαού μας. Σηκώνουμε το κεφάλι και δίνουμε τη μάχη! Για αντίσταση- αξιοπρέπεια- προοπτική!


ZEN CENTER SANGHA & PRACTITIONERS ZEN PRACTICE – ZEN CENTER ATHENS\nΔΗΜΟΣΙΕΥΤΗΚΕ ΣΤΙΣ 25.03.2020\nΑγαπητοί φίλοι, αγαπητή sangha,\nσας γράφω με αφορμή την παράταση του κλεισίματος του Zen Center μέχρι να είμαστε ασφαλείς.\nΕίναι ευκαιρία να κάνουμε όλοι ένα βιωματικό εισαγωγικό μάθημα στο Ζεν. Ο Ζεν νους είναι ο νους του αρχάριου. Συνέχεια μένει ανοιχτός, αναρωτιέται και μαθαίνει.\nΑπευθύνομαι στους ασκούμενους όλων των τμημάτων μιας και ο χώρος αλλά και ο τρόπος που διδάσκουν οι δάσκαλοι τις τέχνες είναι προσανατολισμένος προς το Δρόμο του Ζεν.\nΘα θυμίσω μερικές βασικές αρχές που τα γεγονότα τις “ζωντανεύουν” χωρίς καμία διάθεση να καλύψω θεωρητικά τον Βουδισμό, πριν προτείνω τι μπορούμε να κάνουμε πρακτικά στη μέση αυτής της πανδημίας.\nΒλέπουμε καθαρά πως όλα αλλάζουν και ταυτόχρονα είναι τόσο συνδεδεμένα. Βλέπουμε την παροδικότητα των πραγμάτων που έχουμε την ψευδαίσθηση ότι είναι σταθερά.\nΠόσο σημαντικό είναι να έχουμε ασκήσει τον εαυτό μας, να είναι ελεύθερος και πλήρης, ανεξαρτήτως των εξωτερικών συνθηκών. Να είσαι ο εαυτός σου είναι αρκετό. Δε μας λείπει τίποτα!\nΤη σημασία του “μέσου δρόμου” του Βουδισμού. Δηλαδή ενώ το κενό είναι μορφή και η μορφή κενό να μη δίνουμε παραπάνω έμφαση στη μορφή έναντι του κενού, που συνήθως κάνουμε χωρίς να το θέλουμε, αλλά ούτε το αντίθετο.\nΌπως είπε και ο Okumura Roshi στην τελευταία του επίσκεψη, είμαστε όλοι μπουρμπουλήθρες. Εκεί που νομίζουμε ότι έχουμε μια μορφή, φθάνουμε στην επιφάνεια του νερού και “παφ”, κενό.\nΑυτός ο αναγκαστικός περιορισμός μας δίνει την ευκαιρία να σκεφτούμε ξανά τις προτεραιότητες και τις αξίες μας. Να βιώσουμε αλλιώς τις σχέσεις μας. Να στραφούμε προς τα μέσα χωρίς τις εξωτερικές πιέσεις που τείνουν να μας βγάλουν από το κέντρο μας. Να βρούμε, έστω για λίγο, αυτό το κέντρο. Εκεί έχει γαλήνη.\nΝα ξαναμετρήσουμε το αποτύπωμα που αφήνουμε ατομικά και συλλογικά στο περιβάλλον. Σταματήσαμε οι άνθρωποι και αναπνέει καλύτερα ο πλανήτης και εμείς μαζί του.\nΝα απεξαρτηθούμε από το παρελθόν και το μέλλον, που δεν υπάρχουν. Να σταματήσουμε να κυνηγάμε αυτά που νομίζουμε ότι μας αρέσουν και να αποφεύγουμε αυτά που δεν μας αρέσουν. Βιώνουμε τώρα ότι αυτό δε γίνεται.\nΝα μείνουμε λίγο ήσυχοι στο τώρα.\nΩραία όλα αυτά, αλλά πρακτικά τι κάνουμε ?\nΘα προτείνω λοιπόν να ασκήσουμε την ευτυχία μας. Τι θέλει η ευτυχία ? Πρακτική θέλει και αυτή. Θέλει Zazen, Zazen, Zazen και Zazen!!! Εδώ είμαι λίγο δογματικός. Το Harvard, μετά από σχεδόν έναν αιώνα έρευνα προτείνει, εκτός από Zazen, να δώσουμε έμφαση στο να έχουμε καλές σχέσεις, να κοιμόμαστε καλά και να κάνουμε και ασκήσεις ευγνωμοσύνης. Αν δουλέψουμε πάνω σε αυτούς τους τέσσερις τομείς για αρκετό χρόνο, θα ευτυχήσουμε! Αυτό πιστεύω και εγώ.\nΕπειδή τίποτα δεν υπάρχει χωρίς το αντίθετό του, είναι μεγάλη ευκαιρία, τώρα, να ασκήσουμε την ευτυχία μας ο καθένας μόνος του!!!\nΜπορούμε να κάνουμε Zazen συντονισμένα την ίδια ώρα. Να τηρήσουμε το πρόγραμμα Zazen του Zen Center. Κάθε πρωί 08:20-09:00, και εφόσον έχουμε χρόνο, κάθε απόγευμα 20:20-21:00. Το πιο σημαντικό όμως είναι να καθόμαστε μια περίοδο 40 λεπτών Zazen την ημέρα. Όποτε μας βολεύει.\nΌταν έρθει η ώρα, θα συνεχίσουμε την άσκηση μαζί.\nΜη γνωρίζοντας, με αγάπη,


17 Αυγούστου 2017 - AgrinioTimes\nΗμερήσια Αρχεία: 17 Αυγούστου 2017\nEuropa League: «Καρύδια» έδειξε η Α.Ε.Κ. στο Μπριζ!\nΠολύ σκληρή για να πεθάνει αποδείχθηκε η Α.Ε.Κ.! Αν και έμεινε άδικα με 10 (και νωρίτερα δεν αξιοποίησε την υπεροχή της) η «Ένωση» άντεξε στο Μπριζ και με το ηρωικό 0-0 θα παίξει την πρόκριση ...\nEuropa League: Επτάλεπτο μπλακ-άουτ στοίχισε στον Παναθηναϊκό\nΌ,τι έχτιζε για σχεδόν 70 λεπτά, γκρεμίστηκε σε επτά! Ο Παναθηναϊκός έπαθε μπλακ-άουτ, δέχθηκε τρία γκολ από το 68′ ως το 74′ από την Μπιλμπάο και έχασε 3-2, με τη Λεωφόρο να χειροκροτάει στο τέλος! ...\nΕπειδή ο έρωτας περνάει και από… το κρεβάτι να τι να κάνετε για να τον ξετρελάνετε Αυτό που αναζητά κάθε ζευγάρι είναι τον τρόπο να έχει την καλύτερη δυνατή ερωτική ζωή γιατί ο έρωτας περνάει ...\nEuropa League: Όλα… Τούμπα για τον Π.Α.Ο.Κ.\nΠολύ κοντά στην πρόκριση στους ομίλους του Europa ο Π.Α.Ο.Κ.! Μένοντας πίσω με αστείο πέναλτι, ο Δικέφαλος τα έφερε όλα… Τούμπα και επικράτησε 3-1 της Έστερσουντ, στο ντεμπούτο του Λουτσέσκου στον πάγκο. Προβλημάτισε, έμεινε πίσω ...\nΣυνεχίζει να καίει η φωτιά στη Κεφαλονιά. Το βράδυ της Πέμπτης (18.08.2017) σήμανε νέος συναγερμός στην Πυροσβεστική καθώς εντοπίστηκε νέο μεγάλο μέτωπο. Νέα εστία φωτιάς στην Κεφαλονιά, μεταξύ των χωριών Καραβάδος και Δοριζάτα. Οι κάτοικοι έχουν βγει στις πλατείες των ...\nΠάτρα: Σύγκρουση Ι.Χ. με ταξί\nΤροχαίο ατύχημα συνέβη λίγο μετά τις 17.30 στη διασταύρωση των οδών Γούναρη και Κανακάρη Ι.Χ. συγκρούστηκε με ταξί. Το ταξί ανέβηκε στο πεζοδρόμιο και παραλίγο να μπεί στο σουπερ μάρκετ που βρίσκεται στο σημείο. Τραυματίστηκε ...\nΚαραϊσκάκης Α.Ε. και Δόξα Δράμας Γ.Σ. σε αγώνα μπαράζ για μια θέση στην Football League!\n«Από την Ελληνική Ποδοσφαιρική Ομοσπονδία ανακοινώνεται ότι τα σωματεία Δόξα Δράμας ΓΣ και Καραϊσκάκης ΑΕ είναι αυτά που δήλωσαν εντός της προβλεπόμενης προθεσμίας αιτήματα για την πλήρωση της κενής θέσεως στην Football League και καλύπτουν ...\nΥπουργείο Εξωτερικών: Μία Ελληνίδα τραυματίας στη Βαρκελώνη\nΜια Eλληνίδα τραυματία επιβεβαιώνει μέχρι στιγμής το υπουργείο Εξωτερικών Τρία μέλη μιας τετραμελούς ελληνική οικογένειας που βρισκόταν στην Βαρκελώνη, έχουν τραυματιστεί από την τρομοκρατική επίθεση που σημειώθηκε στην κεντρική λεωφόρο Λα Ράμπλα νωρίτερα το απόγευμα, ...\nΕκδρομή σε Καρπενήσι-Προυσό διοργανώνει ο Πανευρυτανικός Σύλλογος Αιτωλοακαρνανίας\nΟ Πανευρυτανικός Σύλλογος Αιτ/νίας οργανώνει ημερήσια εκδρομή στο Καρπενήσι – Προυσσό την 27/08/2017, ημέρα Κυριακή, που θα συνδυασθεί με αρτοκλασία του συλλόγου μας στον Ι.Ν. των Αγίων Ευρυτάνων στο Καρπενήσι. Για συμμετοχή, επικοινωνείστε μέχρι 25/08/2017 ...\nΓια 6η συνεχόμενη χρονιά η ομάδα του Α.Ο. Αγρινίου θα αγωνιστεί σε εθνική κατηγορία και πιο συγκεκριμένα στην Β’ κατηγορία -εκτός κι αν συμβεί ένα θαύμα- και δώσει την ευκαιρία στην ομάδα του Αγρινίου να ...\nΤΖΟΚΕΡ: Τζακ ποτ στις δυο πρώτες κατηγορίες\n€ 1.800.000 τουλάχιστον θα μοιραστούν οι τυχεροί της 1ης κατηγορίας στην επόμενη κλήρωση της ΚΥΡΙΑΚΗΣ 20/7/2017 μετά το ΤΖΑΚ-ΠΟΤ που σημειώθηκε κατά τη σημερινή διαλογή της 1836ης κλήρωσης του ΤΖΟΚΕΡ. Επίσης στη 2η κατηγορία (5άρια) σημειώθηκε ΤΖΑΚ-ΠΟΤ και ...\nΕλληνική οικογένεια ανάμεσα στους τραυματίες της επίθεσης στη Βαρκελώνη\nΟικογένεια Ελλήνων είναι ανάμεσα στα θύματα της τρομοκρατικής επίθεσης στη Βαρκελώνη. Σύμφωνα με τη γραμματέα του Γενικού Προξένου της Ελλάδας στην πόλη, Θεώνη Ζησιμοπούλου, πρόκειται για τετραμελή οικογένεια. Ο πατέρας, με τον οποίο επικοινώνησε η κ. Ζησιμοπούλου, ενημέρωσε οτι ...\nΤο 2ο Φεστιβάλ Ρεμπέτικου «Η Σύρα του Μάρκου Βαμβακάρη», ανοίγει την αυλαία του στη Σύρο, την πρωτεύουσα των Κυκλάδων, από τις 30 Αυγούστου έως τις 3 Σεπτεμβρίου , με τη συνεργασία του Δήμου Σύρου – Ερμούπολης και ...\nΕυχές της ΑΛΦΑ για καλή πορεία του ΑΟ Αγρινίου\nΜε ανακοίνωσή της η ΑΛΦΑ 93 εκφράζει τη στήριξή της και τη συμπαράστασή της στη νέα προσπάθεια που ξεκίνησε ο ΑΟ Αγρινίου από το απόγευμα της Πέμπτης (17/8). Οι Αγρινιώτες συμπαραστέκονται στον ΑΟΑ και του ...


Τι έχει συμβεί στον στόλο της Πυροσβεστικής από την αρχή των μνημονίων μέχρι σήμερα - Ικαριακή Ραδιοφωνία\nο Μαρίνος Γκασιάμης\nΗ κατάσταση τότε και τώρα, έναν χρόνο μετά τη φονική φωτιά στο Μάτι\nΈνας χρόνος συμπληρώνεται από την ημέρα που περισσότεροι από 100 άνθρωποι έχασαν τη ζωή τους στην πυρκαγιά στο Μάτι, δίνοντας το δικαίωμα στον ιστορικό του μέλλοντος, να την καταγράψει ως αποφράδα. Οι άνθρωποι στο Μάτι πιθανότατα δεν θα μπορέσουν να συνέλθουν ψυχολογικά ποτέ.\nΗ πύρινη λαίλαπα κατέκαψε ζωές, περιουσίες και πολλοί είναι αυτοί που κάνουν λόγο και για αποτέφρωση συνειδήσεων.\nΑν μη τι άλλο, ένα από τα χρόνια προβλήματα που ξεχώρισαν ακόμα πιο έντονα ανάμεσα στις στάχτες ήταν και εκείνα της Πυροσβεστικής, η οποία μετά από 8 χρόνια μνημονίων κλήθηκε εκείνη την ημέρα να αντιμετωπίσει μια πυρκαγιά κολοσσιαίων διαστάσεων.\nΣχεδόν εννέα χρόνια μνημονίων είχαν σημαντικές επιπτώσεις και στην Πυροσβεστική. Τόσο ο αριθμός των οχημάτων όσο και εκείνος των ιπτάμενων μέσων επηρεάστηκε αρνητικά. Εξίσου δύσκολη ήταν αυτή η περίοδος και για το προσωπικό της Πυροσβεστικής. Ποια ήταν όμως η κατάσταση του Σώματος;\nΤο newsbeast.gr επιχειρεί, μιλώντας με τον πρόεδρο της Ένωσης ΑξιωματικώνΠυροσβεστικού ΣώματοςΠύραρχο Γεώργιο Βιντζηλαίο αλλά και ανατρέχοντας σε δημοσιεύματα αυτής της 9ετίας και εκθέσεις και στοιχεία και της Πολεμικής Αεροπορίας, να δώσει μια εικόνα της κατάστασης τότε και τώρα.\nΤο ενδεικτικό στοιχείο των ωρών πτήσης\nΓια τον εναέριο στόλο της Πυροσβεστικής, τον οποίο συνδιαχειρίζεται με την Πολεμική Αεροπορία, μια πρώτη σχετική εικόνα, παίρνει κανείς από τις πτήσεις και τις ώρες που συμπλήρωσαν αυτά σε μέτωπα πυρκαγιών.\nΣύμφωνα με το αρχείο της Πολεμικής Αεροπορίας, λοιπόν, το 2010, τα CL-215, CL-415, τα PZL, τα Grumman και οι λοιποί τύποι ιπτάμενων μέσων που διατέθηκαν για πυρόσβεση, συμπλήρωσαν συνολικά 1.597 πτήσεις και σε αυτές 3.247,5 ώρες.\nΑντίστοιχα το 2018 που η χώρα βγήκε από τα μνημόνια, σύμφωνα με την τότε κυβέρνηση, τη χρονιά που σημειώθηκε δηλαδή η φονική πυρκαγιά στο Μάτι, οι ίδιοι τύποι αεροπλάνων και τα υπόλοιπα πτητικά μέσα που διέθεσε η Πολεμική Αεροπορία στην Πυροσβεστική για αποστολές πυρόσβεσης, συμπλήρωσαν 747 πτήσεις και σε αυτές 1.600,9 ώρες.\nΗ κατάσταση πριν τα μνημόνια\n«Πριν τα μνημόνια η κατάσταση ήταν αρκετά καλύτερη γιατί είχαμε τουλάχιστον τα υλικά ώστε να είμαστε αποτελεσματικοί. Σε γενικές γραμμές ήμασταν αποτελεσματικοί. Εκτός από κάποιες περιπτώσεις κατά τις οποίες οι καιρικές συνθήκες μας ξεπέρασαν και θα μας ξεπερνούσαν ακόμα αν όλα τα οχήματα των πολιτών και όλα τα αεροπλάνα ήταν πυροσβεστικά και όλοι μας πυροσβέστες», μας είπε σχετικά ο Πύραρχος Γιώργος Βιντζηλαίος, πρόεδρος της ΕΑΠΣ.\nΑξίζει να πούμε επίσης πως, όπως καταδεικνύουν καταγγελίες των συνδικαλιστών της Πυροσβεστικής που δημοσιεύτηκαν το 2010 στην εφημερίδα «το Βήμα», πριν τα μνημόνια, τα προβλήματα της Υπηρεσίας εστιάζονταν κυρίως στις ελλείψεις προσωπικού και την παλαιότητα των οχημάτων. Σύμφωνα με τα όσα δήλωναν τότε οι αξιωματικοί της Πυροσβεστικής, οι κενές οργανικές θέσεις άγγιζαν τις 3.500, ενώ περίπου το 30% του συνολικού στόλου των οχημάτων της υπηρεσίας είχαν τότε ξεπεράσει τα 20 χρόνια «ζωής».\nΟ διαθέσιμος εναέριος στόλος το καλοκαίρι του 2010 ήταν, σύμφωνα με τα στοιχεία της Πολεμικής Αεροπορίας, 13 CL-215, 8 CL-415 και περίπου 18 PZL.\nΤην εποχή των μνημονίων\nΟ ερχομός των μνημονίων ήταν καταλυτικός και φάνηκε άμεσα. Την επόμενη χρονιά, το 2011, οι ελλείψεις στα μέσα αντιμετώπισης των πυρκαγιών ήταν μεγάλες, σύμφωνα με επερώτηση της ΝΔ προς τον τότε υπουργό Προστασίας του Πολίτη.\nΣύμφωνα με αυτή την επερώτηση, η Πολεμική Αεροπορία σε ανακοίνωσή της για τις διαθεσιμότητες ανέφερε πως, από τα 21 καναντέρ (CL-215, CL-415) που υπήρχαν, σε ετοιμότητα ήταν μόνο τα 8, ενώ σύμφωνα με καταγγελίες των συνδικαλιστών της Πυροσβεστικής τα ιδιόκτητα ελικόπτερα της Πυροσβεστικής παρέμεναν καθηλωμένα στο έδαφος και χωρίς να έχουν συντηρηθεί.\nΌσον αφορούσε τα επίγεια μέσα αντιμετώπισης των πυρκαγιών, το 20% ήταν εκτός λειτουργίας, ενώ οι διαδικασίες για τις προμήθειες ελαστικών είχαν ακυρωθεί.\nΟι πυροσβέστες τόνιζαν ακόμα πως υπήρχαν 4.100 κενές θέσεις οργανικές θέσεις, αλλά και απλήρωτοι συμβασιούχοι.\nΤο 2014 συντάχθηκε το λεγόμενο «στρατηγικό σχέδιο» του Πυροσβεστικού Σώματος για την περίοδο 2015-2019 που κατέγραφε, μεταξύ άλλων, τις υπάρχουσες δυνάμεις σε οχήματα και αεροπλάνα.\nΣύμφωνα με αυτό, το 2014 το Πυροσβεστικό Σώμα διέθετε συνολικά 3.221 οχήματα διαφόρων τύπων και ηλικιών.\nΑναφορικά με την παλαιότητα των ανωτέρω οχημάτων ίσχυαν τα ακόλουθα:\n292 οχήματα (9% του στόλου) έχουν ηλικία πάνω από τριάντα έτη\n667 οχήματα (20,7 % του στόλου) έχουν ηλικία μεταξύ είκοσι και τριάντα ετών,\n1.193 οχήματα (37 % του στόλου) έχουν ηλικία μεταξύ δέκα και είκοσι ετών,\n949 οχήματα (29,4 % του στόλου) έχουν ηλικία μικρότερη των δέκα ετών και\n60 παλαιά οχήματα από τον Ο.Δ.Δ.Υ. (1,8 % του στόλου).\nΩς προς τα εναέρια μέσα, σύμφωνα με την έκθεση, υπήρχαν 7 αεροσκάφη CL-415 εκ των οποίων διαθέσιμα ήταν τα 5. Από τα 13 παλαιότερα Καναντέρ CL-215 διαθέσιμα ήταν τα 8 ενώ από τα 19 υπάρχοντα PZL διαθέσιμα ήταν τα 18.\nΤο σχέδιο-έκθεση τόνιζε ανάμεσα στα συμπεράσματά του πως «λόγω της παλαιότητας των Α/Φ CL-415 και Α/Φ CL-215 και λόγω της επιτυχημένης συμβολής τους στο επιχειρησιακό έργο κρίνεται σκόπιμη η ανανέωση του εναερίου στόλου».\nΤο 2018, με τη φονικότερη πυρκαγιά όλων των εποχών στην Ελλάδα, σύμφωνα με τον επιχειρησιακό σχεδιασμό του Πυροσβεστικού Σώματος, στην αεροπυρόσβεση προβλεπόταν μια εικόνα απειροελάχιστα καλύτερη καθώς οι ιθύνοντες ανέμεναν να είναι επιχειρησιακά αξιοποιήσιμα 10 παλιά Canadair CL-215, και 6 CL-415\n«Τα μνημόνια μας διέλυσαν»\nΤα μνημόνια έχουν αφήσει βαθύ σημάδι στην Πυροσβεστική, σύμφωνα με τον Πύραρχο Βιντζηλαίο: «Αισθανόμαστε πως τα μνημόνια μας διέλυσαν. Πέρα από το γεγονός ότι αυτή τη στιγμή μισθολογικά έχουμε μια μείωση γύρω στο 35-40% και παράλληλα αύξηση της υπερεργασίας στον υπέρμετρο βαθμό για να μπορούμε να καλύψουμε τα κενά που μας δημιούργησε η προηγούμενη πολιτική ηγεσία, με μεταφορά 500 πυροσβεστών με όλο τον εξοπλισμό τους σε ιδιωτικές εταιρείες. Χωρίς να αναπληρωθούν φυσικά. Ως προς τον εναέριο στόλο η εικόνα που έχω είναι η εξής:\nΚαταρχήν να πούμε πως τα πυροσβεστικά αεροπλάνα ανήκουν στην Πολεμική Αεροπορία και η συντήρησή τους γίνεται από αυτήν.\nΕμείς στο επιχειρησιακό κομμάτι απλά ζητάμε που θα πάνε αυτά.\nΑυτή τη στιγμή έχουμε 9 CL-215, αυτά είναι 50 ετών. Η διαθεσιμότητα αυτών των αεροπλάνων επηρεάζεται πολύ από τις θερμοκρασίες. Πάνω από μια θερμοκρασία και με πάνω από 6 μποφόρ δεν μπορούν να πετάξουν.\nΈχουμε 6 CL-415. Αυτά είναι περίπου 30 ετών. Και αυτά πλέον είναι πολύ ταλαιπωρημένα. Διαθέτουμε επίσης 19 PZL. Αυτά είναι μικρά, πρώτης προσβολής και για να ανεφοδιαστούν σε νερό ή υγρό κατάσβεσης πρέπει να επιστρέψουν στο αεροδρόμιο.\nΈχουμε ενοικιαζόμενα ελικόπτερα 4 βαρέως τύπου και 9 μεσαίου μαζί με 2 ιδιόκτητα Super Puma και 3 BK».\nΓίνεται επομένως αντιληπτό πως τα μνημόνια τσάκισαν τη Πυροσβεστική πλήττοντας ιδιαίτερα τον αριθμό των πυροσβεστικών αεροπλάνων.\nΣε τι κατάσταση είναι φέτος η Πυροσβεστική Υπηρεσία;\nΓια φέτος, ο Σπύρος Γεωργίου, εκπρόσωπος Τύπου της Γενικής Γραμματείας Πολιτικής Προστασίας, μιλώντας στο ραδιόφωνο του ΑΠΕ στα μέσα Μαΐου ανέφερε, μεταξύ άλλων, τα εξής: «Σε σχέση με την αεροπυρόσβεση, η Ελλάδα διαθέτει τα αεροσκάφη Καναντέρ (σ.σ τύποι CL-215 και CL-415). Υπάρχουν τα καινούργιου τύπου Καναντέρ, τα CL-415, από τα οποία φέτος το καλοκαίρι ελπίζουμε να είναι διαθέσιμα τέσσερα ως έξι από τα συνολικά επτά, (ενώ) όσον αφορά τα Καναντέρ CL-215, τα πιο παλαιού τύπου, ελπίζουμε να είναι διαθέσιμα οκτώ με εννέα αεροσκάφη» σημειώνοντας πως η διαθεσιμότητα ενός εναέριου μέσου πυρόσβεσης εξαρτάται «από πολλά στοιχεία, όπως η συντήρηση, τα ανταλλακτικά κ.λ.π». Σε αυτά θα πρέπει να υπολογίζονται και τα παλαιά αλλά πάντα μάχιμα 19 PZL. «Φέτος θα έχουμε 13 μισθωμένα ελικόπτερα, τέσσερα βαρέως τύπου, τα λεγόμενα Έρικσον και εννέα μεσαίου τύπου Kamov 32» πρόσθεσε ακόμα ενώ σημείωσε ότι «φέτος, από πλευράς αντιμετώπισης δασικών πυρκαγιών, ιδρύεται από την πυροσβεστική, όπως τα πεζοπόρα τμήματα της ΕΜΑΚ, ένα μηχανοκίνητο σώμα με 20 οχήματα, που θα έχει έδρα στην ΕΜΑΚ στην Ελευσίνα και θα μπορεί να μετακινείται για δασικές πυρκαγιές άμεσα. Θα μπορούν να αντιμετωπίσουν σε μια εμβέλεια πυρκαγιών σε Αττική, Β. Πελοπόννησο και Στερεά Ελλάδα».\nΟ πρόεδρος των Αξιωματικών της Πυροσβεστικής μιλώντας στο newsbeast.grμας έδωσε πιο αναλυτική εικόνα. «Έχουμε 1.945 υδροφόρα οχήματα, από αυτά το 35-40% είναι από 30 ετών και πάνω. Όταν τα οχήματά μας λειτουργούν σε συνθήκες ακραίες, καταπονούνται πάρα πολύ με αποτέλεσμα οι φθορές να είναι πολλαπλάσιες από οχήματα που με την ίδια ηλικία λειτουργούν σε πιο χαλαρές, βατές συνθήκες. Το άλλο 30% περίπου είναι 10 με 20 ετών. Είναι σε γενικές γραμμές τα αμάξια γερασμένα. Τα τελευταία οχήματα που αποκτήθηκαν από την Πυροσβεστική ήταν την εποχή της Ολυμπιάδας. Αυτά είναι οχήματα που δεν πήραμε μέσω κάποιου προγράμματος. Κάποια παίρνουμε μέσω ευρωπαϊκών προγραμμάτων αλλά δεν μπορούν να αρκέσουν για να καλύψουν τις ανάγκες».\n«Ένα άλλο μεγάλο πρόβλημα είναι η πολύπλοκη διαδικασία αγοράς», μας τόνισε ο Πύραρχος Βιντζηλαίος. Πρόσθεσε δε πως «ζήτημα υπάρχει για τα ήδη υπάρχοντα παλιά οχήματα με τα λάστιχά τους. Για παράδειγμα έχουμε τεράστιο πρόβλημα γιατί ο τρόπος που γίνεται ο διαγωνισμός, παρά την αναγκαιότητα που έχουμε για ελαστικά, είναι τέτοιος που δεν μπορούμε άμεσα να τα έχουμε, ενώ υπάρχουν διαγωνισμοί σε εξέλιξη αυτοί είναι χρονοβόροι βάση του ισχύοντος συστήματος. Εμείς όλα αυτά τα χρόνια και ειδικά την τελευταία 5ετία που κόλλησε όλο αυτό, ζητάγαμε απεγνωσμένα από τις πολιτικές ηγεσίες και του κ. Τόσκα και της κας Γεροβασίλη, να συναντηθούμε για να τους πούμε να αλλάξουν τουλάχιστον τη διαδικασία για κάποια από τα ελαστικά λόγω του επείγοντος ώστε να τα πάρουμε για να είμαστε λειτουργικοί. Δυστυχώς ούτε καν δέχτηκαν να μας δουν. Πότε θα έχουμε ελαστικά; Άγνωστο. Σίγουρα όχι φέτος και πιθανόν ούτε του χρόνου. Τουλάχιστον αν δεν αλλάξει η διαδικασία. Αν τυχόν ο αρμόδιος υπουργός καταλάβει το επείγον του ζητήματος και αλλάξει τη διαδικασία αυτά μπορούν άμεσα να υλοποιηθούν».\n«Τώρα αναγκαζόμαστε να πηγαίνουν οι διοικητές και να παρακαλάνε εταιρείες να κάνουν κάποιες δωρεές για να μπορέσουμε να είμαστε λειτουργικοί» μας είπε ο πρόεδρος της ΕΑΠΣ για να προσθέσει «είχαμε πολύ μεγάλο πρόβλημα με αυτό το θέμα. Το τελευταίο διάστημα εξομαλύνθηκε κατά κάποιο τρόπο το θέμα με κάποιες δωρεές που έγιναν. Όχι στο βαθμό που θα θέλαμε. Ως προς τα ρούχα κάποια στιγμή πριν ένα χρόνο είχαν οι πυροσβέστες μια στολή (αντιπυρική) και ένα ζευγάρι μπότες και ήταν σε μια διαδικασία πλύνε-βάλε. Τώρα τελευταία βρέθηκε και μια δεύτερη στολή στους περισσότερους. Κάτι γίνεται. Μέσα ατομικής προστασίας πάρθηκαν τον τελευταίο χρόνο αλλά υπάρχει ακόμα πρόβλημα».\n«Μετά το Μάτι δεν υπήρξε καμία αλλαγή»\n«Μετά το Μάτι δεν υπήρξε καμιά αλλαγή σχεδιασμού και καμιά προσπάθεια, παρόλο που εξαγγέλθηκαν πολλές αλλαγές στον τρόπο λειτουργίας της Γενικής Γραμματείας Πολιτικής Προστασίας», μας επεσήμανε ο Πύραρχος, προσθέτοντας ότι «αντιθέτως το μόνο που προσπάθησαν να κάνουν, ήταν στο νομοσχέδιο που έτρεξε το πώς κάποιες θέσεις διοικητικές θα γίνουν προσωπικές και θα είναι με μια θητεία 4-5 ετών. Αυτό ήταν το μόνο ενδιαφέρον τους.\nΑυτή τη στιγμή πρέπει να αλλάξουν πάρα πολλά για να είμαστε αυτό που λένε αποτελεσματικοί. Για να μπορούμε να διαχειριστούμε με τον καλύτερο τρόπο τα προβλήματα που θα μας τυχαίνουν. Όπως το 2007 που καιγόταν όλοι η Ελλάδα και υπήρχε τεράστια διασπορά δυνάμεων και μεγάλη καταπόνηση και των μέσων και των πυροσβεστών.\nΤη δουλειά μας ξέρουμε να την κάνουμε και αυτό φαίνεται από τον αριθμό των πυρκαγιών και το πώς τις αντιμετωπίζουμε. Τώρα κάποιες πυρκαγιές βλέπουμε πως ακόμα και σε προηγμένα κράτη τι καταστροφές προκαλούν.\nΜην ξεχνάμε πως είμαστε σε μια περίοδο κλιματολογικών αλλαγών και πολλά πράγματα τα αναθεωρούμε στον τρόπο λειτουργίας και αντιμετώπισης αυτών των φαινομένων. Εμείς κάνουμε ότι καλύτερο μπορούμε. Μην ξεχνάμε στην τελική ότι εμείς πηγαίνουμε εκεί από όπου φεύγουν όλοι οι άλλοι. Ρισκάρουμε την ζωή μας για το καλύτερο αποτέλεσμα. Με λίγη βοήθεια θα έχουμε καλύτερα αποτελέσματα αλλά μας έχουν εγκαταλείψει και ειδικά μετά το Μάτι αισθανόμαστε πολύ πληγωμένοι γιατί στην ουσία ποινικοποιήθηκε το επάγγελμα με όλες αυτές τις διώξεις, ειδικά συναδέλφων που ήταν στο μέτωπο της φωτιάς και αγωνίστηκαν με κίνδυνο της ζωής τους και αυτοί να σώσουν ζωές και περιουσίες.\nΤώρα λοιδορούνται σαν να ήταν αυτοί οι εμπρηστές. Οι εμπρηστές ξέρουμε ποιοι είναι. Ξέρουμε ποια είναι τα προβλήματα. Είμαστε ο εύκολος στόχος για να ρίχνουν τις ευθύνες. Οι πυροσβέστες πραγματικά ρισκάρουν τη ζωή τους για να βοηθήσουν. Είναι άδικο».\nΑναδημοσίευση από : https://www.newsbeast.gr\nΠροηγούμενο άρθροΔρομολόγια λεωφορείων Ικαρίας για το 2019 με το Amfitriti Travel\nΕπόμενο άρθροAmmos Beach Bar – Afternoon Party – 28 & 30 Ιουλίου\n26 Ιανουαρίου: Πανελλαδική μέρα δράσης για την υγεία – Συγκέντρωση στο Νοσοκομείο Ικαρίας\nΧιόνια στη Δυτική Ικαρία έφερε η ”Ελπίδα”\n26 Ιανουαρίου: Πανελλαδική μέρα δράσης για την υγεία – Συγκέντρωση στο...\nikariaki.gr - 23 Ιανουαρίου 2022 0